marsh-mellow/assamese_wikipedia huggingface dataset:
নাজিৰা (: ) () অসমৰ শিৱসাগৰ জিলাত অৱস্থিত এখন ঐতিহাসিক ঠাই৷ 
ইতিহাস
নাজিৰা আহোমৰ ৰাজত্ব কালত ৰাজধানী গড়গাওঁৰ দাঁতিকাষৰীয়া অঞ্চলৰূপে যথেষ্ট গুৰুত্বপূৰ্ণ আছিল৷ জনশ্ৰুতি অনুসৰি নাজিৰাৰ নামটো 'নাও-জিৰা' ৰ পৰা আহিছে, আহোম ৰাজত্ব কালত নাজিৰাত দিখৌ নৈত নাও জিৰণি দি থোৱা হৈছিল সেই সেই নাও জিৰোৱাৰ পৰা নাজিৰা হল বুলি বুৰঞ্জীবিদসকলে কয় দুই-এজন লেখকৰ মত নজৰ কৰাৰ কাৰণে নাজিৰা হল৷ ইতিহাসবিদ সৰ্বানন্দ ৰাজকুমাৰৰ মত অনুসৰি নাজিৰা নামৰ উৎস তাই ভাষাৰ শব্দৰ পৰাহে য'ত, না-ৰ অৰ্থ মাটি, জি-হেলনীয়া আৰু ৰা- যথেষ্ট৷ গতিকে নাজিৰাৰ অৰ্থ  বৃহৎ হেলনীয়া মাটি বা অঞ্চল (   )৷   ,    , 272,   2000,-81-7339-308-7 ,  -1 

ভৌগোলিক বিৱৰণ
ভৌগোলিকভাৱে নাজিৰা  ত অৱস্থিত৷   ,  -   এই অঞ্চলৰ সাগৰৰ পৰা গড় উচ্চতা ১৩২ মিটাৰ ( ৪৩৩ ফুট)৷  

আন্ত:গাঁথনি
২০১১ চনৰ লোকপিয়ল অনুসৰি, নাজিৰাৰ মুঠ জনসংখ্যা ১২,৪৬৬ জন৷ ইয়াৰে ৫৩ পুৰুষ আৰু ৪৭ মহিলা৷ মুঠ জনসংখ্যাৰ ১১ ছয় বছৰ বয়সৰ অনুৰ্ধৰ৷

নাজিৰাৰ গড় সাক্ষৰতাৰ হাৰ ৮১৷ ইয়াৰ ভিতৰত পুৰুষ আৰু মহিলাৰ পৃথককৈ গড় সাক্ষৰতাৰ হাৰ হ'ল ক্ৰমান্বয়ে-৮৪ আৰু ৭৮৷

যাতায়ত ব্যৱস্থা
নাজিৰা শিৱসাগৰ জিলাৰ দিখৌ নৈৰ পাৰত অৱস্থিত৷ শিৱসাগৰ টাউনৰ পৰা ইয়াৰ দুৰত্ব ১৮ কিমি৷ নিকটবৰ্ত্তী বিমানবন্দৰ হৈছে যোৰহাট বিমানবন্দৰ৷    
শিক্ষা
নাজিৰাত ভালসংখ্যক শিক্ষা প্ৰতিষ্ঠান আছে৷ ইয়াৰে ভিতৰত উল্লেখযোগ্য হ'ল-

বিদ্যালয়
 নাজিৰা উচ্চতৰ মাধ্যমিক আৰু বহুমুখী বিদ্যালয়
 নাজিৰা উচ্চতৰ মাধ্যমিক বালিকা বিদ্যালয় 
 নাজিৰাৰ বৰটোল উচ্চ মাধ্যমিক বিদ্যালয়  
 আদৰ্শ বিদ্যা ভৱন  
 কেন্দ্ৰীয় বিদ্যালয় 
 দিল্লী পাব্লিক স্কুল 
 ছেইণ্ট পিটাৰ্ছ 
 গুৰুকুল 
অংকুৰণ জাতীয় বিদ্যালয়
জুভিয়েল ভেলী
 শংকৰদেৱ বিদ্যা নিকেতন, নাজিৰা

মহাবিদ্যালয়
 নাজিৰা মহাবিদ্যালয়
 গড়গাঁও মহাবিদ্যালয়

ৰাজনীতি
নাজিৰা যোৰহাট (লোকসভা সমষ্টি)ৰ অন্তৰ্ভুক্ত৷ 

উল্লেখযোগ্য ঠাই
 গড়গাঁও কাৰেং ঘৰ, গড়গাঁও গোলাঘৰ, ৰজাপুল নামৰ এটা ৰজাদিনীয়া  পুখুৰী, কেইবাটাও ৰজাদিনীয়া পুখুৰী, কেইবাটাও ৰজাদিনীয়া মৈদাম থকাৰ লগতে, গৰখীয়া মন্দিৰ,মাদুৰি নাজিৰাৰ অৱস্থিত৷ . .       ,  102-103;

উল্লেখযোগ্য ব্যক্তি
 হিতেশ্বৰ শইকীয়া
 ৰবীন দে

তথ্যসূত্ৰ

শ্ৰেণী:অসমৰ নগৰ-মহানগৰ
শ্ৰেণী:শিৱসাগৰ জিলা
নাজী জাৰ্মানী () বা তৃতীয় ৰাইচ () আছিল এডলফ হিটলাৰৰ নেতৃত্বত জাৰ্মানীৰ এক একনায়কত্ববাদী শাসন, যি ১৯৩৩ চনৰ পৰা ১৯৪৫ চনলৈ স্থায়ী আছিল এই সময়ছোৱাত ৰাষ্ট্ৰীয় সমাজবাদী জাৰ্মান কৰ্মী পাৰ্টি ()য়ে ৱেইমাৰ গণৰাজ্যৰ পৰিসমাপ্তি ঘটাই জাৰ্মান ৰাষ্ট্ৰক এক কেন্দ্ৰীয়ভাৱে নিয়ন্ত্ৰিত, একদলীয় ফাচিষ্ট শাসনত পৰিণত কৰিছিল

১৯৩৩ চনত হিটলাৰ চ্যান্সেলৰ নিযুক্ত হোৱাৰ পাছত, ২৩ মাৰ্চত গৃহীত "এনেবলিং আইন"ৰ জৰিয়তে তেওঁৰ চৰকাৰে ৰাইষ্টাগৰ অনুমতি নেলগাকৈ আইন প্ৰণয়নৰ ক্ষমতা লাভ কৰে ১৯৩৪ চনত ৰাষ্ট্ৰপতি পল ফন হিণ্ডেনবাৰ্গৰ মৃত্যুৰ পিছত হিটলাৰে নিজকে ফুৰাৰ হিচাপে ঘোষণা কৰে

নাজী শাসন ব্যৱস্থাৰ কেন্দ্ৰস্থলে আছিল আৰ্য জাতি-ভিত্তিক বৰ্ণবাদী মতবাদ তেওঁলোকে জাৰ্মাণিক জনগোষ্ঠীসমূহক "মাষ্টাৰ ৰেচ" হিচাপে গণ্য কৰিছিল আৰু ইহুদী, ৰোমানী, স্লাভ, সমকামী, ৰাজনৈতিক বিৰোধী, কমিউনিষ্ট, যিহোৱাৰ সাক্ষী আদিক "অবাঞ্চিত" বুলি গণ্য কৰি বন্দী, বিতাড়ন, বা হত্যা কৰিছিল এই বৰ্ণবাদী নীতিবোৰে শেষ পৰ্যন্ত হ'ল'কাষ্টলৈ আগবঢ়ে, য'ত প্ৰায় ৬ নিযুত ইহুদীক হত্যা কৰা হৈছিল

অৰ্থনৈতিকভাৱে, নাজী চৰকাৰে গ্ৰেট ডিপ্ৰেছনৰ পৰা উত্তৰণৰ বাবে ৰাজহুৱা কামৰ প্ৰকল্প (অটোবানসহ), বৃহৎ সামৰিক ব্যয় আৰু গোপন পুনৰ অস্ত্ৰসজ্জা আৰম্ভ কৰিছিল ইয়াৰ ফলত বেকাৰত্ব ব্যাপকভাৱে হ্ৰাস পায় আৰু জনসাধাৰণৰ সমৰ্থন লাভ কৰে 

১৯৩৮ চনত জাৰ্মানীয়ে অষ্ট্ৰিয়াক সংযুক্ত () কৰে আৰু চেকোস্লোভাকিয়াৰ চুডেটেনলেণ্ড অঞ্চল দখল কৰে ১৯৩৯ চনত ছোভিয়েট ইউনিয়নৰ সৈতে অ-আগ্ৰাসন চুক্তি স্বাক্ষৰ কৰি পোলেণ্ড আক্ৰমণ কৰাৰ লগে লগে দ্বিতীয় বিশ্বযুদ্ধ আৰম্ভ হয় 

হিটলাৰৰ পৰাজয় মানি লোৱা অস্বীকাৰৰ ফলত ১৯৪৫ চনৰ শেষৰ ফালে জাৰ্মানীৰ অভ্যন্তৰীণ ধ্বংসত পৰিণত হয় ৩০ এপ্ৰিলত হিটলাৰে আত্মহত্যা কৰে আৰু ৮ মে'ত জাৰ্মানীয়ে নিঃশৰ্ত আত্মসমৰ্পণ কৰে যুদ্ধৰ পিছত নুৰেমবাৰ্গ বিচাৰত বহু নাজী নেতাক যুদ্ধঅপৰাধৰ বাবে বিচাৰ কৰা হয়

 নাম 
"নাজী জাৰ্মানী" আৰু "তৃতীয় ৰাইচ" () শব্দদ্বয় সাধাৰণভাৱে এই সময়ছোৱাৰ বাবে ব্যৱহৃত হয় এই "তৃতীয় ৰাইচ" শব্দটো আৰ্হাৰ ম'লাৰ ভান ডেন ব্ৰুকৰ ১৯২৩ চনৰ গ্ৰন্থ   -ত প্ৰথমে দেখা যায়, য'ত পবিত্ৰ ৰোমান সাম্ৰাজ্যক "প্ৰথম ৰাইচ" আৰু জাৰ্মান সাম্ৰাজ্যক "দ্বিতীয় ৰাইচ" হিচাপে বৰ্ণনা কৰা হৈছিল

তথ্যসূত্ৰ

শ্ৰেণী:ইতিহাস
নাঞ্জানাগড় কল অথবা নাঞ্জানাগড় ৰচাবালে-হানু ভাৰতৰ কৰ্ণাটক ৰাজ্যৰ চামাৰাজ নগৰ আৰু মহীশূৰ জিলাত খেতি কৰা এক ধৰণৰ কলৰ জাত নাঞ্জানাগড় কলৰ সোৱাদ আৰু গোন্ধৰ বাবে গোটেই ভাৰতবৰ্ষ বিখ্যাত এই কলৰ সুন্দৰ গঠনে ইয়াক আকৰ্ষণীয় কৰি তুলিছে সঠিক মাত্ৰাত ৰাসায়নিক সাৰ প্ৰয়োগৰ মাধ্যমত এই কল পৰিপূৰ্ণতা লাভ কৰে এই কলৰ সোৱাদ, গোন্ধ , ভৌগোলিক সীমাবদ্ধতা আৰু জনপ্ৰিয়তাৰ কাৰণে ভাৰত চৰকাৰে ইয়াক ভাৰতৰ ভৌগোলিক পৰিচায়কৰ মৰ্যাদা দিছে      
 বিশেষত্ব 
নাঞ্জানাগড় কলৰ বিশেষত্ব হল ইয়াৰ  সোৱাদ, গোন্ধ , আকাৰ-আকৃতি যি অন্যান্য কলতকৈ ভিন্ন  সঠিক মাত্ৰাত ৰাসায়নিক সাৰৰ ব্যৱহাৰ  আৰু অভিজ্ঞতা পূৰ্ণ জৈৱিক কৃষি মাধ্যমত এই কল উৎপাদিত হয়  ইয়াৰ আন এটা বিশেষত্ব হল , যদি এই কল অন্য স্থানত খেতি কৰা হয় তেন্তে এই কলৰ বৃদ্ধি হবলৈ অধিক সময় লাগে আকাৰত সৰু হয় সেইদৰে খাবলৈ সুস্বাদু নহয় নাঞ্জানাগড় কলৰ জিনগত বিশিষ্ট এই কলাক আন কলৰ পৰা পৃথক কৰিছে  
 কৃষি 
নাঞ্জানাগড় কল খেতিৰ বাবে শুষ্ক আৰু আদ্ৰ জলবায়ু প্ৰয়োজন  নাঞ্জানাগড় কলৰ ভাল বৃদ্ধিৰ বাবে অক্ষাংশ ৩০উঃ ৰ পৰা ৩০দঃ বিশেষ ভাবে উপযোগী     
 ভৌগোলিক অস্তিত্ব 

উদ্যানশস্য বিভাগে ভাৰত চৰকাৰৰ ওচৰত নাঞ্জানাগড় কলৰ ভৌগোলিক অস্তিত্ব নিবন্ধনৰ বাবে ১৯৯৯ চনৰ  ধাৰা অনুসৰি আবেদন জনাইছিল আবেদনৰ পৰিপ্ৰেক্ষত ৩ বছৰ পিছত  ২০০৫ চনত ভাৰতৰ ভৌগোলিক অস্তিত্ব নিদৰ্শন হিচাপে ভৌগোলিক পৰিচায়কৰ স্বীকৃতি পায়    
 তথ্য সংগ্ৰহ 

শ্ৰেণী:ভাৰতৰ ভৌগোলিক স্বীকৃতি
শ্ৰেণী:ফল
নাটালি ডি লুচিঅ  (; জন্ম: ২৯ জুন ১৯৮৯) অন্টাৰিঅ'ৰ টৰন্টোৰ এগৰাকী ইটালীয়-কানাডিয়ান শাস্ত্ৰীয়-ক্ৰছঅভাৰ গায়িকা  ভাৰতীয় শাস্ত্ৰীয় গীতৰ অনন্য পৰিবেশনৰ বাবে তেওঁক প্ৰায়ে "বলিউডৰ ছ'প্ৰানো" বুলি কোৱা হয়

২০১০ চনত তেওঁৰ কেৰিয়াৰ আৰম্ভ হয় যেতিয়া তেওঁ ইউটিউবত বলীউড চলচ্চিত্ৰৰ গীতৰ মিউজিক ভিডিঅ' মুকলি কৰে আৰু ভাইৰেল হৈ গ্ৰেমী আৰু অস্কাৰ বঁটা বিজয়ী সংগীত পৰিচালক এ আৰ ৰহমানৰ দৃষ্টি আকৰ্ষণ কৰে  পিছলৈ ডি লুচিঅ'ক সংগীত পৰিচালক অমিত ত্ৰিবেদীৰ লগতে এমটিভি ইণ্ডিয়াৰ ক'ক ষ্টুডিঅ'ত কণ্ঠদান কৰিবলৈ আমন্ত্ৰণ জনোৱা হয়  প্ৰসিদ্ধ নেপথ্য কণ্ঠশিল্পী ছনু নিগমৰ সৈতে তেওঁ বলীউডত পেছাদাৰী কেৰিয়াৰ আৰম্ভ কৰে আৰু বহুতো পূৰ্ণদৈৰ্ঘ্য ছবিৰ, যেনে ইংৰাজী ভিংলিছ, লেডিজ বনাম ৰিকি বহাল, আৰু চেন্নাই এক্সপ্ৰেছৰ গীত গায়  ডি লুচিঅ'ই ইটালীৰ ব'ল'গ্নাত ইটালীৰ কিংবদন্তি সংগীত প্ৰযোজক মাউৰো মালাভাছিৰ সৈতেও কাম কৰিছে 

তথ্য সংগ্ৰহ

 শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
নাটালিয়া মেটলিনেটছ (ইউক্ৰেনিয়ান:  ; জন্ম:২০ ডিচেম্বৰ, ১৯৯০) এগৰাকী ইউক্ৰেনিয়ান ঔপন্যাসিক আৰু গল্প লেখক তেওঁ ২০২৩ চনত ইএছএফএছ ক্ৰিচেলাছ বঁটা লাভ কৰিছিল

কৰ্মজীৱন
১৯৯০ চনত ইউক্ৰেইনৰ লুভিভত নাটালিয়া মেটলিনেটছৰ জন্ম হৈছিল তেওঁ আইভান ফ্ৰেংক নেচনেল ইউনিভাৰচিটিত সাংবাদিকতা বিষয়ত অধ্যয়ন কৰিছিল আৰু ২০১৩ চনত ইয়াৰপৰাই স্নাতক ডিগ্ৰী লাভ কৰিছিল

নাটালিয়া বহু কেইখন উপন্যাসৰ লেখক, ইয়াৰ ভিতৰত তেওঁৰ আৰবান ফেণ্টাচিৰ ত্ৰিলজী ভাৰ্টা ইন দ্য গেম উল্লেখযোগ্যকেইবাখনো ইউৰোপীয় নগৰক প্ৰেৰণা হিচাপে লৈ তেওঁ এই উপন্যাসখন ৰচনা কৰিছিল পৌৰাণিক কল্পকাহিনীৰ ভেটিত তেওঁ ,  ,      আদি কেইবাখনো উপন্যাস লেখিছে চিৰামিক হাৰ্টচ্ উপন্যাসখন বুৰঞ্জীমূলক

তেওঁ ইউৰকন ২০২৩, ইউৰোপিয়ান চাইঞ্চ ফিকচন চছাইটি (ইএছএফএছ)ৰ ক্ৰিচেলাছ বঁটা আদি অনেক সন্মানেৰে সন্মানিত হৈছে বাৰাবুকা (ইউ কে)ৰ পৰা তেওঁ শ্ৰেষ্ঠ আত্মপ্ৰকাশ আৰু শ্ৰেষ্ঠ চিৰিজ শিতানত সন্মান লভাৰ লগতে তেওঁৰ কিতাপ বিবিচি চিলড্ৰেন বুক অৱ দ্য ইয়েৰ সন্মানৰ বাবে তালিকাভুক্ত হৈছে ২০২২ চনত গ্ডানস্ক () চিটি কালচাৰ ইনষ্টিটিউট আৰু গ্ডানস্ক চিটি অৱ লিটাৰেচাৰৰ আবাসী হিচাপে কাৰ্যনিৰ্বাহ কৰিছিল, আৰু ২০২৩ চনত প্ৰাগ ইউনেস্কো চিটি অৱ লিটাৰেচাৰত একে পদবীত অধিষ্ঠিত হৈছিল

তেওঁ পোলেণ্ড, চেক গণৰাজ্য, বুলগেৰিয়া, ছুইডেন আৰু যুক্তৰাজ্যৰ বিভিন্ন উৎসৱ আদিলৈ পেনেল আলোচনাৰ অতিথি বক্তা হিচাপে আমন্ত্ৰিত হৈছিল ২০২৪ চনৰ পৰা তেওঁ ছুইডিছ পেনৰ ( ) সদস্য ৰূপে কাৰ্যনিৰ্বাহ কৰিছিল

তেওঁৰ কিতাপ আৰু চুটিগল্পসমূহ পোলিছ, চেক, বুলগেৰিয়ান আৰু ইংৰাজী ভাষালৈ অনুবাদ হৈছে

প্ৰকাশিত গ্ৰন্থৰাজি
উপন্যাস
     (২০১৮)
  (২০১৮)
    .     (২০১৯)
   (২০১৯)
 চিৰামিক হাৰ্টচ্ (২০২০)
    .     (২০২১)
      (২০২২)
     .   (২০২৪)

উপন্যাসিকা
  দ্য এলায়েন্স ফৰ দ্য ৰেচকিউ অৱ টাইলচ্ এণ্ড পিপল (২০২৩)

চুটি গল্প
 দ্য লেডী অৱ দ্য ষ্টাৰি জাৰচ্ (নিউমিথচ্ ডট কম, ২০২৪)
 আ নেইম বীড এণ্ড আ দিমন (   , ২০২৪)

তথ্যসূত্ৰ

শ্ৰেণী:ইউক্ৰেইনৰ ব্যক্তি
শ্ৰেণী:ঔপন্যাসিক
শ্ৰেণী:সাহিত্যিক
নাটুৱা হৈছে অসমত বসবাস কৰা পাতৰ, ভূমিজ, মুণ্ডা, ওৰাং প্ৰভৃতি চাহ জনজাতি লোকৰ মাজত প্ৰচলিত এক নৃত্য চাহ জনজাতিলোকৰ বিয়াত এই নাচ এক আকৰ্ষণীয় বিষয় তদুপৰি আন আন সামাজিক উৎসৱতো এই নাচ অনুষ্ঠিত হয় 

বিৱৰণ
নাটুৱাজনে ভাওনাত ভাৱৰীয়াই পিন্ধা পোছাক পিন্ধে আৰু মূৰত মুকুট থাকে ভৰিত 'ঘুংগুৰ' (জুনুকা) পিন্ধা নাটুৱাজন হাতত ঢাল আৰু তৰোৱাল লয় আৰু বাদ্য আৰু গীতৰ ছেৱে ছেৱে এক বিশেষ ভংগীৰ নৃত্য পৰিৱেশন কৰে এই নৃত্যত বজোৱা বাদ্যবোৰ হ'ল-
ভেঁড় (এক বিশেষ ধৰণৰ পেঁপাৰ দৰে বাদ্য, দীঘলে আঠ- দহ হাত)
ঢাক ( এবিধ ডাঙৰ আৰু দীঘল মোৰ)
চেহনাই (এবিধ পেঁপা; আগ অংশ পিতলেৰে তৈয়াৰী)
কুৰুধাতু (শিঙাৰ দৰে এবিধ দীঘল বাদ্য) 

সাধাৰণতে বৰযাত্ৰীৰ লগত আগে আগে নাটুৱাই নাচি নাচি গৈ থাকে নাটুৱা কুৰিজন পৰ্যন্ত থাকিব পাৰে কইনাঘৰীয়া বা আন লোকে বৰযাত্ৰীক আগছিলে নাটুৱাই নৃত্য পৰিৱেশন কৰি দেখুৱাব লাগে কইনা ঘৰতো নাটুৱাৰ নাচ অনুষ্ঠিত হয় এই নাচ বৰ্তমান মধ্যপ্ৰদেশ আৰু বিহাৰৰ কোনো কোনো ঠাইত প্ৰচলিত আছে সেই ঠাইৰপৰা অসমলৈ প্ৰব্ৰজন কৰা উল্লিখিত জনজাতি লোকৰ মাজত এই নাচ প্ৰচলিত অতীতত এই জাতিৰ লগত আন এটা জাতিৰ সঘনে যুদ্ধ- বিগ্ৰহ লাগিছিল এটা জাতিয়ে যুদ্ধলৈ আগবাঢ়ি যাওঁতে নতুবা যুদ্ধজয় কৰি উভতি আহোঁতে যুঁজাৰু দলৰ আগত এনে নাটুৱা দল নিছিল সেই পৰম্পৰা বৰ্তমান বৰযাত্ৰী আগবাঢ়ি যাওঁতে প্ৰচলিত থকা হৈ ৰল হাতৰ ঢাল আৰু তৰোৱাল জৰিয়তে যুদ্ধ কৰাৰ অংগি- ভংগীয়েই এই নাচৰ বিশেষ মুদ্ৰা

তথ্য সংগ্ৰহ
নাটো (, সংক্ষেপে ) হৈছে উত্তৰ আমেৰিকা আৰু ইউৰোপৰ মুঠ ২৬খন দেশৰ এক সন্ধি ১৯৪৯ চনৰ ৪ এপ্ৰিলত আমেৰিকা যুক্তৰাষ্ট্ৰৰ ৱাশ্বিংটনত বেলজিয়াম, কানাডা, পৰ্টুগাল, ডেনমাৰ্ক, ফ্ৰান্স, আইচলেণ্ড, ইটালী, লাক্সেমবাৰ্গ, নৰৱে, নেদাৰলেণ্ডছ, গ্ৰেট ব্ৰিটেইন, আমেৰিকা যুক্তৰাষ্ট্ৰৰ মাজত এখন চুক্তি স্বাক্ষৰিত হয় এই চুক্তি অনুসৰিয়েই নৰ্থ আটলাণ্টিক ট্ৰিয়েটি অৰ্গেনাইজেছন, সংক্ষেপে নাটো গঠন কৰা হয় ১৯৯৯ চনত পোলেণ্ড, হাংগেৰী আৰু চেক গণৰাজ্যই নটোত যোগদান দিয়াত ইয়াৰ সদস্যৰ সংখ্যা ১৯-লৈ বৃদ্ধি পায় ২০০৪ চনত আৰু কেইখনমান ৰাষ্ট্ৰই নাটোত যোগদান দিয়ে 

 নাটোৰ সদস্য দেশসমূহ 
বেলজিয়াম, বুলগেৰিয়া, কানাডা, চেক গণৰাজ্য, ডেনমাৰ্ক, এষ্টোনিয়া, ফ্ৰান্স, জাৰ্মানী, গ্ৰীচ, হাংগেৰী, আইচলেণ্ড, ইটালী, লাটভিয়া, লিথুৱানিয়া, লাক্সেমবাৰ্গ, নেদাৰলেণ্ডছ, নৰৱে, পোলেণ্ড, পৰ্টুগাল, ৰোমানিয়া, শ্লোভাকিয়া, শ্লোভেনিয়া, স্পেইন, তুৰ্কী, গ্ৰেট, ব্ৰিটেইন আৰু আমেৰিকা যুক্তৰাষ্ট্ৰ

এই দেশসমূহৰ মাজত সন্ধি চুক্তি অনুযায়ী ৰাজনৈতিক আৰু সামৰিক সহযোগিতাৰে নাটো চুক্তিৰ অন্তৰ্ভুক্ত দেশসমূহৰ স্বাধীনতা আৰু নিৰাপত্তা সুনিশ্চিত কৰাই হৈছে নাটোৰ মূল উদ্দেশ্য সকলো সদস্যই সেনা আৰু অস্ত্ৰৰ যোগান ধৰাত বৰঙণি যোগাই আহিছে যিয়ে একেলগে নাটোৰ সামৰিক গঠন সুদৃঢ় কৰি তুলিছে এই সেনাবাহিনী আৰু সম্পদ জাতীয় আদেশ আৰু নিয়ন্ত্ৰণৰ অধীনত থাকে আৰু প্ৰয়োজন অনুযায়ী (ৰাজনৈতিক জটিলতা বা বিবাদ, শান্তিৰক্ষা)নাটোক এই সেনাবাহিনীৰ আৱশ্যক হয় নাটোৰ কাৰ্য্যালয়ৰ ভাষা দুটা হৈছে ইংৰাজী আৰু ফৰাচী ইয়াৰ মুখ্য কাৰ্য্যালয় বেলজিয়ামৰ ব্ৰুছেলছত 

তথ্য সংগ্ৰহ

বাহ্যিক সংযোগ

  
  

সংগ্ৰহিত বা-বাতৰি

ঐতিহাঁহিক চলচ্চিত্ৰপঞ্জী
 
 

শ্ৰেণী:আন্তঃৰাষ্ট্ৰীয় সংস্থা
নাথিং লাষ্টছ ফৰেভাৰ () ১৯৯৪ চনত ছিডনী শ্বেলডন ৰচিত এখন থ্ৰিলাৰ উপন্যাস পুৰুষ নিয়ন্ত্ৰিত এক বৃত্তিত তিনিগৰাকী মহিলা চিকিত্সকে নিজকে প্ৰমাণ কৰাৰ এক কাহিনী ইয়াত বৰ্ণিত হৈছে তেওঁলোক তিনিওৰে এক নিজস্ব কাহিনী আছে  কিন্তু হঠাত্ সকলো ওলট-পালট  হৈ যায় ; এগৰাকীৰ মৃত্যু হয়,এগৰাকীৰ কাৰণে হস্পিতাল খন বন্ধ হোৱাৰ উপক্ৰম হয় আৰু আন গৰাকী  হত্যাৰ অভিযোগত অভিযুক্ত হয় এক শ্বেলডনধৰ্মী আওঁপকীয়া সামৰণিৰে কাহিনীৰ সমাপ্তি ঘটে

কাহিনীৰ সাৰাংশ
তিনিগৰাকী কমবয়সীয়া মহিলা চিকিত্সকে ছান-ফ্ৰান্সিছকোৰ এম্বাৰ্কেডাৰো কাউন্টী হস্পিতালত পাঁচ বছৰীয়া প্ৰশিক্ষণ আৰম্ভ কৰে তিনিও খুব সোনকালে বন্ধু হৈ পৰে আৰু এটা ঘৰতে থাকিবলৈ লয় পুৰুষ নিয়ন্ত্ৰিত সেই পৰিবেশত নিজৰ এক চিনাকি ডাঙি ধৰিবলৈ তিনিও বদ্ধপৰিকৰ হয়   

ডা পেইজ টেইলৰ : যন্ত্ৰণাত ভূগি থকা এজন কোটিপতিক টেইলৰে তেওঁৰ ইচ্ছাতেই মৃত্যুবৰণত সহায় কৰে আৰু তেওঁৰ সকলো সম্পত্তিৰ গৰাকী হৈ পৰে কিন্তু ইয়াৰ কোনো প্ৰমাণ নথকাত  ডা টেইলৰ হত্যাৰ অভিযোগত অভিযুক্ত হয় বিচাৰৰ শেষ মুহুৰ্তলৈকে হতাশাগ্ৰস্ত হৈ থকা টেইলৰে তেতিয়াহে সকাহ পায় যেতিয়া তাই শত্ৰু জ্ঞান কৰি অহা জ্যেষ্ঠ চিকিত্সক এজনে তাইৰ সপক্ষে মিছা সাক্ষী দি তাইক ৰক্ষাকৰে

ডা কেট হাণ্টাৰ : এক দুখগ্ৰস্ত শৈশৱৰ ফলশ্ৰুতিত কেতিয়াও কোনো পুৰুষক কাষ চাপিব নিদিওঁ বুলি কেটে  শপত খায় কিন্তু এক প্ৰাণঘাতী বাজীৰ পৰিণতিত কেটে প্ৰাণ হেৰুৱাব লগা হয় আৰু অসম্ভৱক সম্ভৱ কৰি পেইজ টেইলৰে হত্যাকাৰীক কৰায়ত্ত কৰাত সহায় কৰে

ডা হানী টাফ্ট : চিকিত্সা বিজ্ঞানক বৃত্তি হিচাপে লবলৈ মগজৰ দৰকাৰ এয়া হানীয়ে জানে কিন্তু হানীয়ে এয়াও জানে যে কেৱল মগজতকৈ তাইক ভগৱানে বহুত কিবাকিবি দিছে আৰু এগৰাকী চিকিত্সক হোৱাৰ সপোন পূৰণ কৰিবলৈ তাই নিজৰ সকলো ব্যৱহাৰ কৰে
মতামত
গুডৰীডছ ডট কমে ইয়াক পাঁচটাৰ ভিতৰত ৩.৭টা তৰা দিয়ে আৰু কয় যে জীৱন-মৰণৰ সংগ্ৰাম জৰিত অস্ত্ৰোপচাৰ কক্ষৰ পৰা মানসিক-দুঃচিন্তা জৰ্জৰিত হত্যাকাণ্ডৰ বিচাৰ প্ৰক্ৰিয়ালৈকে,ছিডনী শ্বেলডনৰ নাথিং লাষ্টছ ফৰেভাৰে ৰক্ষক আৰু ভক্ষক,প্ৰেমিক আৰু প্ৰতাৰকৰ লক্ষ্য আৰু ভয়সমুহক নগ্নভাৱে প্ৰতিফলিত কৰিছে গুগলবুকছে ইয়াক তিনিটা তৰা আৰু বাৰ্ণছ এণ্ড নোবলছে ইয়াক ৪.৫ টা তৰা দিয়ে অলৰীডাৰ্ছৰ এলেক্সিছ ফষ্টাৰে কয় ৰহস্যৰ চাকনৈয়া আৰু আওঁপকীয়া কাহিনীৰ এই সংমিশ্ৰণেৰে শ্বেলডনে আকৌ এবাৰ মোৰ সন্মতি পালে এইখন কিতাপ সকলোৱে পঢ়া উচিত  কিৰকাছে কয় শ্বেলডনৰ অনুৰাগী সকলৰ ওপৰত এই কৌশল চলিব কিন্তু ই কোনো পৰিৱৰ্তন আনিব নোৱাৰে
 
লগতে চাওক
ছিডনী শ্বেলডন
 
তথ্য সংগ্ৰহ

শ্ৰেণী:ইংৰাজী গ্ৰন্থ
শ্ৰেণী:আমেৰিকান উপন্যাস
নাদিম আচলম (; জন্ম: ১১ জুলাই ১৯৬৬) এগৰাকী ব্ৰিটিছ পাকিস্তানী ঔপন্যাসিক তেওঁৰ প্ৰথম উপন্যাস চিজন অৱ দ্য ৰেইন বাৰ্ডচে বেটি ট্ৰাস্ক এৱাৰ্ড আৰু অথৰ্চ ক্লাব ফাৰ্ষ্ট নভেল বঁটা লাভ কৰিছিল সমালোচকৰ দ্বাৰা প্ৰশংসিত তেওঁৰ দ্বিতীয় উপন্যাস মেপচ্ ফৰ লষ্ট লাভাৰচ্-এ এনকৰ এৱাৰ্ড আৰু কিৰিয়ামা বঁটা লাভ কৰিছিল আৰু এই উপন্যাসখনক আন্তৰ্জাতিক ডাবলিন সাহিত্য বঁটাৰ বাবে তালিকাভুক্ত কৰা হৈছিল কলম তৈবিনে তেওঁক সমসাময়িক লেখকসকলৰ ভিতৰত আটাইতকৈ ৰোমাঞ্চকৰ আৰু গুৰুত্বপূৰ্ণ ব্ৰিটিছ ঔপন্যাসিক বুলি উল্লেখ কৰিছে

দ্য গল্ডেন লিজেণ্ড (২০১৭) হৈছে নাদিমৰ শেহতীয়া উপন্যাস

প্ৰাৰম্ভিক জীৱন
নাদিমৰ দেউতাক এগৰাকী কমিউনিষ্ট আছিল আৰু তেওঁ ৰাষ্ট্ৰপতি জিয়াৰ শাসন কালত পাকিস্তানৰপৰা পলাই গৈছিল সেইসূত্ৰে চৈধ্য বছৰ বয়সতে নাদিম পৰিয়ালৰ সৈতে ইউ কেলৈ স্থানান্তৰিত হৈছিল পৰিয়ালটো পশ্চিম য়ৰ্কচায়াৰৰ হাডাৰ্চফিল্ডত থাকিবলৈ লৈছিল নাদিমে মানচেষ্টাৰ বিশ্ববিদ্যালয়ত বায়কেমেষ্ট্ৰি অধ্যয়ন কৰিছিল কিন্তু লেখাক পেচা ৰূপে লবলৈ বুলি তেওঁ তৃতীয় বাৰ্ষিকত পঢ়া আধাতে সামৰিছিল

কৰ্মজীৱন 
তেৰ বছৰ বয়সত এখন পাকিস্তানী বাতৰি কাকতত উৰ্দু ভাষাত নাদিমৰ প্ৰথমটো গল্প প্ৰকাশ হৈছিল

নাদিমৰ প্ৰথমখন উপন্যাস চিজন অৱ দ্য ৰেইন বাৰ্ডচ প্ৰকাশ পাইছিল ১৯৯৩ চনত প্ৰকাশৰ পিছতে উপন্যাসখনে বেটি ট্ৰাস্ক এৱাৰ্ড আৰু অথৰ্চ ক্লাব ফাৰ্ষ্ট নভেল বঁটা লাভ কৰিছিল পাকিস্তানৰ গ্ৰাম্য জীৱনক চিত্ৰায়িত কৰা উপন্যাসখনক চলমান ৰুশ্বদিয়ে সমসাময়িক লেখকসকলৰ সদ্য প্ৰকাশিত প্ৰথম উপন্যাসসমূহৰ ভিতৰত আটাইতকৈ প্ৰভাৱশালী বুলি উল্লেখ কৰিছিল

তেওঁৰ দ্বিতীয়খন উপন্যাস নিৰ্মাণ হৈছিল উত্তৰৰ এখন ইংলিচ চহৰত বসবাস কৰা এটি অভিবাসী পাকিস্তানী পৰিয়ালক কেন্দ্ৰ কৰি মেপচ্ ফৰ লষ্ট লাভাৰচ্ শীৰ্ষক এই উপন্যাসখন ২০০৪ চনত প্ৰকাশ হৈছিল আৰু ই এনকৰ এৱাৰ্ড আৰু কিৰিয়ামা বঁটা লাভ কৰিবলৈ সক্ষম হৈছিল" " .   .   16, 2014. এই উপন্যাসখন মেন বুকাৰ প্ৰাইজৰ বাবেও তালিকাভুক্ত হৈছিল

নাদিমৰ তৃতীয়খন উপন্যাস দ্য ৱেষ্টেড ভিজিল, ২০০৮ চনৰ ছেপ্টেম্বৰ মাহত, আলফ্ৰেড আ নুফে প্ৰকাশ কৰিছিল  উপন্যাসখন তেওঁ আফগানিস্তানক লৈ লিখিছে উপন্যাসখন লিখি থকাৰ সময়ত তেওঁ আফগানিস্তান ভ্ৰমণ কৰিছিল কিন্তু উপন্যাসখনৰ প্ৰথম পাণ্ডুলিপিটো তৈয়াৰ কৰাৰ সময়ত তেওঁ কেতিয়াও সেই ঠাইডোখৰ দেখা নাছিল  ,  , 14  2008. ২০১১ চনৰ ১১ ফেব্ৰুৱাৰী তাৰিখে, কিতাপখনে লেখাৰ বাবে প্ৰদান কৰা ৱাৰৱিক প্ৰাইজৰ বাবে মনোনয়ন লাভ কৰিছিল    , 2011 .  1  2015

নাদিমৰ চতুৰ্থখন উপন্যাস দ্য ব্লাইণ্ড মেনচ্ গাৰ্ডেন  চছাইটি অৱ লিটাৰেচাৰে প্ৰদান কৰা    2০১৪ ৰ বাবে তালিকাভুক্ত হৈছিল ২০১২ চনত তেওঁ ৰয়েল চছাইটি অৱ লিটাৰেচাৰৰ ফেল নিৰ্বাচিত হয়

তথ্যসূত্ৰ

শ্ৰেণী:সাহিত্যিক
শ্ৰেণী:ঔপন্যাসিক
শ্ৰেণী:জীৱিত ব্যক্তি
শ্ৰেণী:পাকিস্তানৰ ব্যক্তি
নাদিয়া গামাল () এগৰাকী ইজিপ্তৰ নৃত্যশিল্পী আৰু অভিনেত্ৰী আছিল স্থানীয় ইজিপ্তৰ বেলী নৃত্যক তেওঁ ৱেষ্টাৰ্ণ ৱাল্টজ, কাউবয়, ছা ছা নৃত্য আৰু অন্যান্য কিছু নৃত্যৰ সৈতে মিহলি কৰা বুলি জনা যায়
প্ৰাৰম্ভিক জীৱন আৰু কৰ্মজীৱন
ইজিপ্তৰ আলেকজেণ্ড্ৰিয়াত নাদিয়া গামালৰ জন্ম হৈছিল তেওঁ পিতৃ আছিল গ্ৰীক আৰু মাতৃ ইটালীয় নাদিয়াৰ ঘৰৰ নাম মাৰিয়া কেৰিডিয়াছ হিচাপে সৰু কালত জনাজাত আছিল নৃত্য শিল্পী জীৱনত গামালে প্ৰথমে মাকৰ কেবাৰে অভিনয়ৰ অংশ হিচাপে নাচিবলৈ আৰম্ভ কৰিছিল পিয়ানোৰ লগতে বেলেট আৰু টেপৰ দৰে কেইবাবিধো নৃত্যৰ প্ৰশিক্ষণপ্ৰাপ্ত গামালে প্ৰথমে মাকৰ অভিনয়ত ইউৰোপীয় লোকনৃত্য প্ৰদৰ্শন কৰিছিল নাদিয়াৰ ১৪ বছৰ বয়সত মাকৰ শিল্পী দলৰ এগৰাকী অসুস্থ নৃত্যশিল্পীয়ে লেবাননত ৰাকছ শ্বাৰকীত নাদিয়াক নৃত্য পৰিৱেশন কৰাৰ সুযোগ দিছিল, যিটো কম বয়সৰ বাবে দেউতাকে প্ৰথমে মানা কৰিছিল নৃত্য পৰিৱেশনৰ এই আৰম্ভণিৰ পিছত তেওঁ এগৰাকী জনপ্ৰিয় নৃত্যশিল্পী হৈ পৰে আৰু ইজিপ্তৰ বহু ছবিত অভিনয় কৰিবলৈ সুযোগ পায়

ভাৰতীয় চিনেমা তাৰকা ছাম্মি কাপুৰক ১৯৫৩ চনত শ্ৰীলংকাত লগ পায় দুয়োৰে মাজত প্ৰেমৰ সম্পৰ্ক গঢ়ি উঠিছিল যদিও  নাদিয়া পুনৰ কাইৰোলৈ গুচি যায় তেওঁ কেইবাখনো ভাৰতীয় চিনেমাতো অভিনয় কৰিছিল

১৯৬৮ চনত গামালে বালবেক আন্তঃৰাষ্ট্ৰীয় মহোৎসৱত অনুষ্ঠান পৰিৱেশন কৰা প্ৰথমজন ৰাকছ শ্বাৰকী নৃত্যশিল্পী হিচাপে পৰিগণিত হয় কাইৰো অপেৰা হাউচতো উপস্থিত হৈ ৰজা হুছেইন আৰু ইৰাণৰ শ্বাহৰ হৈ নৃত্য কৰিছিল গামালে নিজৰ কেৰিয়াৰৰ সময়ছোৱাত এছিয়া, মধ্যপ্ৰাচ্য, ইউৰোপ, লেটিন আমেৰিকা, উত্তৰ আমেৰিকা আদি বিভিন্ন ঠাইত নৃত্য পৰিৱেশন কৰিছিল ১৯৭৮ আৰু ১৯৮১ চনত তেওঁ নিউয়ৰ্ক চহৰত নৃত্য কৰ্মশালাত নৃত্যৰ বিষয়ে পাঠ উপস্থাপন কৰিছিল পিছলৈ গামালে নৃত্য শিক্ষাৰ এখন বিদ্যালয় আৰম্ভ কৰে 

১৯৯০ চনত গামালৰ স্তন কেন্সাৰ ধৰা পৰে আৰু বেইৰুটত চিকিৎসাধীন হৈ থকাৰ সময়তে নিউমোনিয়াত আক্ৰান্ত হয় আৰু তেওঁৰ তাতে মৃত্যু হয়
শৈলী আৰু প্ৰভাৱ
মজিয়াৰ কামৰ ব্যাপক ব্যৱহাৰৰ বাবে গামাল পৰিচিত আছিল তেখেতে প্ৰায়ে ৰক্ছ বালাদি (লোক নৃত্য), বেদুইন নৃত্য আৰু ৰক্ছ শ্বাৰকিৰ সৈতে জাৰ নৃত্য অন্তৰ্ভুক্ত কৰিছিল ইব্ৰাহিম ফাৰাহ, চুহাইলা চেলিমপুৰ, ক্লেয়াৰ নাফা আদি বহু নৃত্যশিল্পীক তেওঁ প্ৰভাৱিত কৰিছিল
কথাছবি
প্ৰেম পূজাৰী (১৯৭০), বাজী-ই এচাঘ (১৯৬৮), বেজি-ই-শ্বেন্স (১৯৬৮), মাৱাল আল আকদম আল জাহাবিয়া (১৯৬৬), টুৱেণ্টি ফোৰ আৱাৰ টু কিল (১৯৬৫), গাৰো (১৯৬৫), লায়ালী আল চাৰ্ক (১৯৬৫), জেনুব্বা (১৯৫৬) আৰু মাওৱাল

তথ্য সূত্ৰ

শ্ৰেণী:নৃত্যশিল্পী
শ্ৰেণী:অভিনয় শিল্পী
শ্ৰেণী:ইজিপ্তৰ ব্যক্তি
নাদিয়া জামিল (জন্ম: ৩ অক্টোবৰ ১৯৮০), নাদিয়া ফজল জামিল নামেৰেও পৰিচিত) এগৰাকী পাকিস্তানী অভিনেত্ৰী আৰু অনুষ্ঠান-পৰিৱেশক৷ নবৈৰ দশকৰ শেষৰ ফালে নিজৰ কেৰিয়াৰ আৰম্ভ কৰা জামিলে পৰৱৰ্তী সময়ত কেইবাটাও টেলিভিছন প্ৰডাকচনত অভিনয় কৰিছে টেলিভিছনৰ উপৰিও থিয়েটাৰতো তেওঁ কাম কৰিছে তেওঁৰ টেলিভিছনত অভিনয়ৰ ভিতৰত ধূপ মেইন সাৱান (১৯৯৮), মেৰে পাছ পাছ (২০০৫), মেৰী জান (২০০৯), বেহাড (২০১৩) আৰু দমছা (২০১৯) আদি তেওঁৰ লাভ কৰা বঁটা-স্বীকৃতিসমূহৰ ভিতৰত আছে লাক্স ষ্টাইল বঁটাৰ বাবে তিনিটা মনোনয়ন

 প্ৰাৰম্ভিক জীৱন আৰু শিক্ষা 
১৯৮০ চনৰ ১৩ অক্টোবৰত লণ্ডনত জন্মগ্ৰহণ কৰা জামিল ৯ বছৰ বয়সত লাহোৰলৈ আহে তেওঁ লাহোৰৰ কনভেণ্ট অৱ জিছুছ এণ্ড মেৰী স্কুলত পঢ়িছিল তেওঁ সাহিত্যত ইংৰাজী বিষয়ত স্নাতকোত্তৰ ডিগ্ৰী লাভ কৰিছে

জামিলে আমেৰিকাৰ হেম্পশ্বাৰ কলেজত নাটক আৰু সৃষ্টিশীল লেখাত স্নাতক ডিগ্ৰী লাভ কৰে এলেগেনী কলেজতো তেওঁ অধ্যয়ন কৰিছিল ৷ লণ্ডনৰ গ্লব থিয়েটাৰত তেওঁ আন্তঃৰাষ্ট্ৰীয় ফেলশ্বিপ সম্পূৰ্ণ কৰে

 কৰ্মজীৱন
জামিল যোৱা দুটা দশক ধৰি এগৰাকী পাকিস্তানী অভিনেত্ৰী আৰু অনুষ্ঠান-পৰিৱেশক নবৈৰ দশকত জামিলে নিজৰ কেৰিয়াৰ আৰম্ভ কৰিছিল

জামিল সুঞ্জন নগৰৰ ট্ৰাষ্টী এইখন ৰাজা কাজিমৰ আৰ্থিকভাৱে বঞ্চিত ছোৱালীৰ বিদ্যালয় তেওঁলোকৰ সৈতে আল-হামৰাত এটা নাট্য প্ৰকল্প পৰিবেশন কৰিছিল ছোৱালীৰ শিক্ষাৰ বিষয়ে সজাগতা সৃষ্টি কৰা প্ৰকল্প গাৰ্ল ৰাইজিঙৰ এম্বেছাদৰ হিচাপেও তেওঁ কাম কৰে নাট্য আৰু নাটকৰ অধ্যাপনা কৰা নাদিয়াই অক্সফৰ্ড ইউনিভাৰ্চিটি প্ৰেছ আৰু আইচিছন, কিডছ কেম্পাছৰ দৰে প্ৰতিষ্ঠানৰ সৈতে কেইটামান প্ৰকল্পত কাম কৰি আছে

 ব্যক্তিগত জীৱন 
আলী পাৰভাইজৰ সৈতে তেওঁৰ বিবাহ হয় আৰু তেওঁৰ দুজন পুত্ৰ ৰাকাই আৰু মিৰ ৱালি৷

২০২০ চনৰ এপ্ৰিল মাহত জামিলৰ ষ্টেজ ১ স্তন কেন্সাৰগ্ৰেড ৩ টিউমাৰ ধৰা পৰেপৰৱৰ্তী সময়ত তেওঁৰ সফল অস্ত্ৰোপচাৰ কৰা হয় আৰু আগষ্ট মাহত তেওঁ সংকটৰ পৰা আঁতৰি যায়

 তথ্যসূত্ৰ 

শ্ৰেণী:পাকিস্তানৰ মহিলা অধিকাৰ কৰ্মী
নাদিয়া মুৰাদ বাছি তাহা (, ; জন্ম : ১৯৯৩) ইৰাক দেশৰ এগৰাকী য়াযিদি কুৰ্দিছ মানৱ অধিকাৰকৰ্মী তেওঁ ইছলামিক ষ্টেট অফ ইৰাক এণ্ড দা লেভেণ্টৰ দ্বাৰা অপহৰণ কৰি তিনি মাহৰ বাবে বন্দী অৱস্থাত আছিল তেওঁক "যৌন নিৰ্যাতনক যুদ্ধৰ অস্ত্ৰ হিচাপে ব্যৱহাৰ কৰিবলৈ বন্ধ কৰা অৱদান"ৰ প্ৰতি স্বীকৃতি জনাই ডেনিছ মুকৱেগেৰ সৈতে যুটীয়া বাবে ২০১৮ চনৰ শান্তিৰ নোবেল বঁটা প্ৰদান কৰা হয়

তেওঁ নাদিয়াছ ইনিচিয়েটিভ নামৰ এটি সংস্থা গঠন কৰে এই সংস্থাটোৱে জিন'ছাইড, মাচ এট্ৰচাইটিছ আৰু মানৱ সৰবৰাহৰ ভুক্তভোগী শিশু আৰু মহিলাক শুশ্ৰূষা আৰু পুনৰবাসত সহায় কৰে

বঁটা আৰু সন্মান
 ২০১৬: মানৱ সৰবৰাহৰ ভুক্তভোগী সকলৰ প্ৰতিষ্ঠাৰে জীয়াই থকাৰ ৰাষ্ট্ৰসংঘৰ শুভইচ্ছাৰ দূত
 ২০১৬: কাউন্সিল অফ ইউৰোপৰ দ্বাৰা মানৱ অধিকাৰৰ ভেকলাভ হাভেল বঁটা
 ২০১৬: লামিয়া আজি বাচেৰৰ সৈতে যুটীয়াভাবে শাখাৰ্ভ প্ৰাইজ ফৰ ফ্ৰিদম অফ থত
২০১৮ : ডেনিছ মুকৱেগেৰ সৈতে যুটীয়ভাৱে শান্তিৰ নোবেল বঁটা

তথ্য উৎস

 বাহ্যিক সংযোগ

নাদিয়াছ ইনিচিয়েটিভ

.

শ্ৰেণী:শান্তিৰ ন'বেল বঁটা বিজয়ী
শ্ৰেণী:সমাজকৰ্মী
শ্ৰেণী:ইৰাকৰ ব্যক্তি
নাদিৰা বব্বৰ (; জন্ম ২০ জানুৱাৰী ১৯৪৮) এগৰাকী ভাৰতীয় চলচ্চিত্ৰ আৰু থিয়েটাৰৰ অভিনেত্ৰী আৰু পৰিচালক ২০০১ চনত তেওঁ সংগীত নাটক একাডেমী বঁটা পাইছে ভাৰতীয় থিয়েটাৰৰ তেওঁ এটা প্ৰতিষ্ঠিত নাম, যি মুম্বাই ভিত্তিক একজুটে নামৰ হিন্দী থিয়েটাৰ দল এটাৰ সৈতে জড়িত
প্ৰাৰম্ভিক জীৱন
নাদিৰাই ১৯৪৮ চনৰ ২০ জানুৱাৰীত জন্ম গ্ৰহণ কৰে তেওঁৰ দেউতাক আছিল কমিউনিষ্ট নেতা চৈয়দ সাজ্জাদ জাহিৰ আৰু মাক আছিল উৰ্দু লেখক ৰাজিয়া জাহিদ মাক-দেউতাকৰ চাৰিজনী কন্যা সন্তানৰ নাদিৰা আছিল তৃতীয়জনী আন তিনিজনী হল- নাজমা আলী বাকেৰ, নাচিম ভাটিয়া আৰু নুৰ সাজ্জাদ জাহিৰ তেওঁৰ দেউতাক প্ৰগ্ৰেচিভ ৰাইটাৰ্চ এছোচিয়েন আৰু ভাৰতীয় গণনাট্য সংঘৰ সৈতে জড়িত আছিল নাদিৰাই ১৯৭১ চনত নতুন দিল্লীৰ ৰাষ্ট্ৰীয় নাট্য বিদ্যালয়ৰ পৰা স্নাতক ডিগ্ৰী লাভ কৰিছে   তেওঁ ৰাষ্ট্ৰীয় নাট্য বিদ্যালয়ৰ পৰা স্বৰ্ণপদক পোৱাৰ উপৰিও পিছলৈ বৃত্তি লৈ  জাৰ্মানীলৈ গৈছিল তেওঁ গ্ৰটোভিস্কি আৰু পিটাৰ ব্ৰুকচৰ দৰে প্ৰথিতযশা পৰিচালকৰ সৈতে কাম কৰাৰো সুযোগ পাইছিল 
কৰ্মজীৱন
১৯৮১ চনত নতুন দিল্লীত থিয়েটাৰ দল একজুতে আৰম্ভ কৰে তেওঁলোকৰ প্ৰথম প্ৰযোজনা ইহুদী কী লড়কী, যিখন নাটকে পাৰ্চী থিয়েটাৰ শৈলীক পুনৰ্জাগৰিত কৰিছিল এই নাট্য শৈলীৰ এখন শ্ৰেষ্ঠ নাট বুলি বিবেচনা কৰা হয় দলটোৱে বহু বছৰ ধৰি শান্তা গান্ধী ৰচিত ভৱাই শৈলীৰ সঙ্গীত নাটক জচমা ওধান মঞ্চস্থ কৰিছিল নাদিৰাই ১৯৮৮ চনত মুম্বাইলৈ আহে আৰু তাত এই নাট্য দলটো পুনৰ প্ৰতিষ্ঠা কৰে 

বিগত ৩০ বছৰ ধৰি একজুটেই ৬০খনতকৈও অধিক নাট উপহাৰ পৰিবেশন কৰিছে, যাৰ ভিতৰত আছে- সন্ধ্যা ছায়া, লুক বেক ইন এঙ্গাৰ, বল্লভপুৰ কী ৰূপকথা, বাত লাট কী হালত কী, ভৰম কে ভুত, সুভাষ আনাৰকলী আৰু বেগম জান ইয়াৰ বাদে তেওঁ ৰচনা কৰা নাটকো কেইখন আছে- দয়াশংকৰ কী ডায়েৰী (১৯৯৭),সাক্কু বাই (১৯৯৯),সুমন ঔৰ সানা আৰু জী জেইসী আপকী মৰ্জি       , , 26  2005. ইয়াত ৰাজ বব্বৰ, সতীশ কৌশিক আৰু কিৰণ খেৰৰ দৰে প্ৰখ্যাত অভিনয় শিল্পীয়ে কাম কৰিছে

১৯৯০ চনত একজুটেই একজুটে তৰুণ পিপলছ্ থিয়েটাৰ গ্ৰুপ প্ৰতিষ্ঠা কৰে এই দলটোৱে আও পিকনিক চলে আৰু আজডাক কা ইনচাফ প্ৰযোজনা কৰিছে ২০১১ চনত দলটোৱে ৩০ বছৰীয়া প্ৰতিষ্ঠা দিৱস পালন কৰে এই উপলক্ষে মুম্বাইৰ পৃথ্বী থিয়েটাৰত থাৰ্টি ইয়েৰ কাৰাভান ২০১১ শীৰ্ষক সপ্তাহ জোৰা উৎসৱ পালন কৰে 

নাদিৰাক চলমন খানে অভিনয় কৰা জয় হ (২০১৪) ছবিত দেখা গৈছে ২০১৬ চনত তেওঁ চানী দেউলৰ ঘায়ল ৱানচ্ এগেইনত অভিনয় কৰে:.-.-------16054154
ব্যক্তিগত জীৱন
ৰাষ্ট্ৰীয় নাট্য বিদ্যালয়ত তেওঁ স্বামী ৰাজ বব্বৰক লগ পাইছিল তেওঁলোকৰ পুত্ৰ আৰিয়া বব্বৰ হিন্দী চলচ্চিত্ৰ এজন অভিনেতা আৰু জীয়ৰী জুহী বব্বৰ এজনী ফেচন ডিজাইনাৰ জীয়ৰীয়ে অভিনয় কৰাৰ উপৰিও নাদিৰাৰ  নাটকসমূহৰ সাজ-পোচাক ডিজাইন কৰে
তথ্য উৎস

বাহ্যিক সংযোগ

    '' 
    
শ্ৰেণী:ভাৰতীয় মঞ্চ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ৰাষ্ট্ৰীয় নাট্য বিদ্যালয়ৰ প্ৰাক্তন শিক্ষাৰ্থী
নাদিৰা বেগম (ইংৰাজী:  ; মৃত্যু: ৬ নৱেম্বৰ ২০২৩) এগৰাকী বাংলাদেশী লোক-গায়িকা ২০১৫ চনত বাংলাদেশ চৰকাৰে তেওঁক শিল্পকলা পদক প্ৰদান কৰে কুলো কুলো চলো চলো নদী কৰে তলমলৰ দৰে গীতৰ বাবে তেওঁ পৰিচিত

জীৱন
বাংলাদেশৰ শাস্ত্ৰীয় আৰু লোক-গায়ক এ.কে.এম. আব্দুল আজিজৰ ঘৰত নাদিৰা বেগমৰ জন্ম হৈছিল ১৯৬০ চনত তেও অনাতাঁৰ শিল্পী হিচাপে সংগীত জীৱন আৰম্ভ কৰে

নাদিৰা বেগমে ভাৱাইয়া একাডেমীৰ সভাপতি হিচাপে কাৰ্যনিৰ্বাহ কৰিছিল

২০২৩ চনৰ ৬ নৱেম্বৰ তাৰিখে বালাদেশৰ ঢাকাত নাদিৰা বেগমৰ মৃত্যু হয় জয়পুৰহাট জিলাত তেওঁক সমাধিস্থ কৰা হয়

তথ্য সংগ্ৰহ

শ্ৰেণী:বাংলাদেশৰ কণ্ঠশিল্পী
নাদীন আশ্ৰফ (; জন্ম-১২ মাৰ্চ ১৯৮) এগৰাকী ইজিপ্তৰ নাৰীবাদী কৰ্মী তেওঁ ছচিয়েল মিডিয়াৰ জৰিয়তে ইজিপ্তত  আন্দোলনৰ গুৰি ধৰিছিল তেওঁ বিবিচিৰ ২০২০ বৰ্ষৰ ১০০ মহিলাৰ তালিকাৰ অংশ

 জীৱনী 
নাদীন আশ্ৰফে ১৯৯৮ চনত কায়ৰোত জন্মগ্ৰহণ কৰিছিল তেওঁৰ পিতৃ এজন চফ্টৱেৰ ডেভল'পাৰ আৰু মাক এগৰাকী পুষ্টিবিদ ২০২০ চনলৈকে তেওঁ কায়ৰোৰ আমেৰিকান বিশ্ববিদ্যালয়ত দৰ্শন আৰু ৰাজনীতি বিজ্ঞান অধ্যয়ন কৰি আছিল ২০২০ চনৰ ১ জুলাইৰ নিশা আশ্ৰফে " " নামৰ এটা ইনষ্টাগ্ৰাম একাউণ্ট পেজ স্থাপন কৰে, যিটো আছিল ইজিপ্তৰ মহিলাসকলে  আন্দোলনত কণ্ঠস্বৰ লাভ কৰিবলৈ সক্ষম কৰা প্ৰথমটো ৰাজহুৱা মঞ্চ২০১৩ চনৰ এক সমীক্ষাত ইজিপ্তৰ ৯৯ মহিলাই কয় যে তেওঁলোক যৌন নিৰ্যাতনৰ পৰা ৰক্ষা পৰিছে

যৌন নিৰ্যাতন আৰু ধৰ্ষণৰ অভিজ্ঞতা লাভ কৰা মহিলাসকলক বেনামীভাৱে নিজৰ অভিজ্ঞতা ৰাজহুৱা কৰাৰ বাবে এক মঞ্চ প্ৰদান কৰিবলৈ আশ্ৰফে প্ৰথমে "আক্ৰমণ পুলিচ" ইনষ্টাগ্ৰাম একাউণ্টটো স্থাপন কৰিছিল ২০২০ চনৰ ডিচেম্বৰ মাহত অনলাইন যৌন নিৰ্যাতনৰ অভিযোগত তিনি বছৰৰ কাৰাদণ্ড বিহা হোৱা হাৰাশাস্তিকাৰী আৰু অভিযুক্ত ধৰ্ষণকাৰী আহমেদ বাছাম জাকিৰ গোচৰ উন্মোচন কৰাত এই একাউণ্টটোৱে বিশিষ্ট ভূমিকা পালন কৰিছিল এই একাউণ্টৰ জৰিয়তে পোহৰলৈ অহা আন এটা গোচৰ আছিল ২০১৪ চনত এখন হোটেলত এগৰাকী মহিলাক শক্তিশালী পৰিয়ালৰ এদল পুৰুষে দলবদ্ধ ধৰ্ষণ কৰা বুলি অভিযোগ উত্থাপন কৰা হৈছিল আৰু দাবী কৰা হৈছিল যে তেওঁলোকে নিজকে চিত্ৰগ্ৰহণ কৰিছিল আৰু ভিডিঅ'টো অনলাইনত প্ৰচাৰ কৰিছিল "আক্ৰমণাত্মক আৰক্ষী" একাউণ্টৰ বিষয়বস্তু হুইচেল ব্ল'ইঙৰ পৰা যৌন হিংসাৰ বিষয়ে সাধাৰণ উদ্বেগ প্ৰকাশ কৰাৰ লগতে মহিলাসকলক শিক্ষা আৰু সম্পদ প্ৰদান কৰিবলৈ সম্প্ৰসাৰিত হৈছিল

 বঁটা 
২০২০ চনত আশ্ৰাফে বিবিচিৰ বছৰৰ ১০০ গৰাকী মহিলাৰ ভিতৰত অন্যতম হিচাপে তালিকাভুক্ত হয় ৰ পৃষ্ঠপোষকতাত অনুষ্ঠিত হোৱা ইকুৱেলিটি নাও ভাৰ্চুৱেল গালাতো তেওঁ চেঞ্জমেকাৰ বঁটা লাভ কৰে
 তথ্যসূত্ৰ 

শ্ৰেণী:ইজিপ্তৰ নাৰী অধিকাৰ কৰ্মী
শ্ৰেণী:ইজিপ্তৰ ব্যক্তি
শ্ৰেণী:নাৰীবাদী
শ্ৰেণী:সমাজকৰ্মী
সত্ৰীয়া নৃত্যৰ এক ভংগীমা
নাদু-ভংগী হ'ল সত্ৰীয়া নৃত্যৰ এটা ভাগ এই নাদু-ভংগী নাচত তিনিযোৰা নটুৱাই (গোপ-গোপী) নাচে সত্ৰৰ নতুন শিকাৰু সকলে এই নাচ শিকে 

 প্ৰকাৰ 
নাদু-ভংগী নাচ দুই প্ৰকাৰৰ: ৰামদানি আৰু গীতৰ নাচ      

 সাজ-পাৰ 
নাদু-ভংগী নাচত পূৰ্বতে উল্লেখ কৰি অহা তিনিযোৰ নটুৱাৰ ভিতৰত প্ৰথম যোৰাই কৃষ্ণৰ, দ্বিতীয় যোৰাই গোপীৰ আৰু তৃতীয় যোৰাই ঝুমুৰৰ সাজ পিন্ধি নাচিবলৈ লয় নাদু-ভংগীৰ সাজ সম্পৰ্কে নাৰায়ণ চন্দ্ৰ গোস্বামীয়ে এনেদৰে কৈছে "ককালত ৰঙা বা পাটৰ চুৰিয়া , ভৰিত নূপূৰ গাত চুটি হাতৰ বুকুফুলা ক'লা চোলামূৰত ৰঙা, হালধীয়া বা বগা কাপোৰ তাৰ ওপৰত বনকৰা নটুৱা টুপী, হাতত বাজু"

 পৰিৱেশন শৈলী 
নাদু-ভংগী নাচৰ ৰামদানি অংশত দুখনি তাল বজোৱা হয়এই দুখনি তালেৰেই বাজনা শেষ কৰা হয়এই নাচত ৰক্ত তাল বজোৱা হয় শংকৰদেৱৰ কীৰ্ত্তন স্থাপনৰ দিনটোত নাদু-ভংগী নৃত্যৰ বাবে সাৰংগ ৰাগত "অ সখি পেখো মদন গোপাল...." বৰগীতটি গোৱাৰ নিয়ম প্ৰচলিত হৈ আছেবৰগীতটি গাই শেষ হোৱাৰ লগে লগে নাদু-ভংগী নাচৰো সামৰণি পৰে

তথ্যসূত্ৰ
 

শ্ৰেণী:অসমৰ সংস্কৃতি
নান ()এবিধ লুণীয়া স্বাদৰ, টাণ্ডুৰত সিজোৱা বা তাৱাত ভজা চেপেটা ৰুটি, যাক অভেনতো বনাব পাৰি ইয়াৰ বৈশিষ্ট্য হৈছে কোমল, পাতল আৰু ফুলি উঠা টেক্সচাৰ আৰু বেকিং প্ৰক্ৰিয়াৰ দ্বাৰা সোণালী-বাদামী বৰণৰ দাগ থাকেনান মুখ্যভাৱে মধ্য এছিয়া, দক্ষিণ এছিয়া, দক্ষিণ-পূব এছিয়া আৰু কেৰিবিয়ানৰ খাদ্যত পোৱা যায়    ,     ,  , : 2001. . . 118.  '       
 
প্ৰস্তুত প্ৰণালী
নান সাধাৰণতে ময়দা বা  ঘেঁহুৰ আটাৰে বনোৱা হয়, যত নান কোমলহৈ ফুলি উঠা  উপাদান হিচাপে সাধাৰণতে ইষ্ট ব্যৱহাৰ কৰা হয় ইষ্টৰ প্ৰভাৱতে নানৰ ওপৰি অংশত সৰু সৰু বায়ু খোপ সৃষ্টি হয়, যাৰ ফলত ই কোমল আৰু পাতল হয়

নান বনোৱাৰ বাবে গৰম পানী, নিমখ, ঘিউ আৰু দৈ ব্যৱহাৰ কৰা হয়  ইচ্ছানুসৰি স্বাদ আৰু গঠন উন্নত কৰাৰ বাবে গাখীৰ, কণী বা মৌ যোগ কৰা হয়  ইষ্টৰ পৰিবৰ্তে বেকিং পাউডাৰ বা বেকিং সোডা ব্যৱহাৰ কৰিলে অতি কম সময়তে নান প্ৰস্তুত কৰিব পাৰি

নান প্ৰস্তুত কৰিবলৈ টাণ্ডুৰ ব্যৱহাৰ কৰা হয় এই প্ৰক্ৰিয়াত টাণ্ডুৰ ভিতৰৰ বেৰত ময়দাগুৰি চটিয়াই চেপেটা কৰি লোৱা নান লাগি ধৰিবলৈ হেঁচা মাৰি ধৰা হয় টাণ্ডুৰৰ ভিতৰৰ উষ্ণতা ৪৮০ ডিগ্ৰী চেলছিয়াছ (৯০০ ডিগ্ৰী ফাৰেনহাইট) পৰ্যন্ত হব পাৰে এই পদ্ধতিৰে ৰুটিখন মিনিটৰ ভিতৰতে বেক কৰিব পাৰি ফলত তীব্ৰ গৰমৰ বাবে সোণালী-বাদামী দাগ যুক্ত নান তৈয়াৰ হয় টাৱা ব্যৱহাৰ কৰিও ষ্টভৰ ওপৰত নান প্ৰস্তুত কৰিব পাৰি ৰুটিৰ পৃষ্ঠত সোণালী-বাদামী ৰং লাভ কৰিবলৈ কেৰাহীখন জুইৰ ওপৰত ওলোটাকৈ পাতি লবও পাৰি

এবাৰ বেক কৰিলে নান ঘিউ বা ঘিউৰে লেতিয়াই লৈ গৰমকৈ পৰিবেশন কৰা হয় এই কোমল আৰু নমনীয় ৰুটিৰ লগত , চচ, ঝোল আৰু তৰকাৰী থাকে কেতিয়াবা ইয়াক শুকান খাদ্য যেনে টাণ্ডুৰী চিকেনৰ সৈতে পৰিবেশন কৰা হয়
ব্যুৎপত্তিবিজ্ঞান
ইৰাণৰ এখন নান বেকাৰী, কাজাৰ যুগ (প্ৰায় ১৮৫০ খ্ৰীষ্টাব্দ)
"নান" শব্দটো পাৰ্চী ভাষাৰ  (পাৰ্চী: )ৰ পৰা আহিছে, যাৰ অৰ্থ যিকোনো ধৰণৰ ৰুটি
 
এই শব্দটো আটাইতকৈ প্ৰাচীন ইংৰাজী ভাষাত লিখা ১৮০৩ চনৰ উইলিয়াম টুকে লিখা এক ভ্ৰমণবৃত্তান্তত পোৱা গৈছিল,             , , . 168: "     ,  ; ,   ; , ,       ." (        ).            , .. . টুকে আৰু অন্যান্য প্ৰাৰম্ভিক উৎসসমূহে ইয়াক "নান" বুলি বানান কৰিছিল যদিও ১৯৭০ চনৰ পৰা "নান" বানানটো বেছি প্ৰচলিত  হৈ পৰিছে    . " ",   ,  11, 1975, . 73

ভাৰতীয় উপমহাদেশত নানৰ প্ৰচলন
ইছলামিক দিল্লী চুলতানী যুগত নান ভাৰত উপমহাদেশলৈ বিয়পি পৰে এই অঞ্চলত নানৰ আটাইতকৈ আগতীয়া উল্লেখ ১৩০০ খ্ৰীষ্টাব্দত ভাৰতত বাস কৰা ভাৰত-পাৰ্চী চুফী কবি আমিৰ খুছৰাউৰ স্মৃতিগ্ৰন্থৰ পৰা পোৱা গৈছে খুছৰৌৱে মুছলমান সম্ভ্ৰান্ত লোকে খোৱা দুবিধ নানৰ কথা উল্লেখ কৰিছে; নান-ই-টুনুক আৰু নান-ই-তানুৰি নান-ই-টুনুক আছিল লঘু বা পাতল ৰুটি, আনহাতে নান-ই-তানুৰী আছিল গধুৰ ৰুটি আৰু ইয়াক তণ্ডুৰত বেক কৰা হৈছিল ১৫২০ চনত ভাৰতৰ মোগল যুগত নান আছিল এক সুস্বাদু খাদ্য যিটো কেৱল সম্ভ্ৰান্ত আৰু ৰাজকীয় পৰিয়ালেহে উপভোগ কৰিছিল কাৰণ খমিৰযুক্ত ৰুটি বনোৱাৰ দীঘলীয়া প্ৰক্ৰিয়া আৰু কাৰণ নান বনোৱাৰ কলা আছিল কমসংখ্যকেহে জনা এক শ্ৰদ্ধাৰ দক্ষতা তৃতীয় মোগল সম্ৰাটৰ ৰাজত্বকালৰ ৰেকৰ্ড আইন-ই-আকবাৰীত কাবাব বা খীমা থকা নান খোৱাৰ কথা উল্লেখ কৰা হৈছে ১৭০০ চনৰ ভিতৰত দক্ষিণ এছিয়াৰ মোগল সাংস্কৃতিক কেন্দ্ৰসমূহত নান জনসাধাৰণৰ মাজলৈ গৈছিল

তথ্য সূত্ৰ
নানজিয়াম্মা() ; জন্ম: ১ জানুৱাৰী ১৯৬০) কেৰেলাৰ এটা জনজাতীয় সম্প্ৰদায়ৰ পৰা অহা এগৰাকী ৰাষ্ট্ৰীয় চলচ্চিত্ৰ বঁটা বিজয়ী ভাৰতীয় লোকগীতশিল্পী ২০২০ চনত মালয়ালম ছবি আয়াপ্পানুম কোছিয়মত গীত গোৱাৰ পিছত তেওঁ জনসাধাৰণৰ দৃষ্টি আকৰ্ষণ কৰেইৰুলা ভাষাত নিজে ৰচনা কৰা আৰু জেকছ বেজয়ে ৰচনা কৰা ছবিখনৰ টাইটেল গীত "কলক্কথা" ইউটিউবত মুক্তি পোৱাৰ পিছতে জনপ্ৰিয়তা লাভ কৰে এমাহত এই গীতটিয়ে এক কোটিৰো অধিক দৰ্শন লাভ কৰিছিল 
জীৱন আৰু কৰ্ম
আট্টাপ্পাদিৰ ইৰুলা জনজাতীয় গাঁও নক্কুপতি পিৰিভুত নানজিয়াম্মাৰ জন্ম হৈছিল নানজিয়াম্মাই খেতি কৰি আৰু গৰু-মহ চোৱা-চিতা কৰি নিজৰ ঘৰ চলায় তেওঁ সদায় প্ৰকৃতিৰ লগত জড়িত হৈ আছে দশক-দশক ধৰি তেওঁ খেতি আৰু গৰু-মহ পালনৰ লগত জড়িত নানজিয়াম্মাৰ এগৰাকী কন্যা আৰু এজন পুত্ৰ আছে তেওঁৰ পুত্ৰ চ্যাম আগালীস্থিত সংহত জনজাতি উন্নয়ন প্ৰকল্পৰ কাৰ্যালয়ত কৰ্মচাৰী

আট্টাপ্পাদীৰ জনজাতীয় শিল্পী পাঝানী স্বামীৰ নেতৃত্বত আজাদ কলা সমিতিৰ এগৰাকী লোকগায়িকা নানজিয়াম্মা পিছলৈ ২০২০ চনত আয়াপ্পানুম কোছিয়ম নামৰ ছবিখনৰ জৰিয়তে প্লেবেক গায়কীৰ সৈতে পৰিচয় কৰাই দিয়া হয় ছবিখনত নায়িকা বিজু মেননৰ শাহুৱেকৰ চৰিত্ৰতো অভিনয় কৰিছে  তেওঁ প্ৰথমে মথৰুমোঝিৰ বাবে অগগেদু নায়াগা নামৰ এখন তথ্যচিত্ৰৰ বাবে গাইছিল সিন্ধু সজন পৰিচালনাত8 নানজিয়াম্মাই কেৰেলা চৰকাৰৰ গৃহ নিৰ্মাণ কাৰ্যসূচী লাইফ মিছনৰ বাবে প্ৰচাৰমূলক গীতটো গাইছিল আৰু কেৰেলাত জনসংযোগ কাৰ্যসূচীৰ বাবে ইৰুলা ভাষা প্ৰথমবাৰৰ বাবে ব্যৱহাৰ কৰা হৈছিল

300২০২০ চনত আয়্যাপ্পানুম কোছিয়ম ছবিখনৰ প্লেবেক ৰেকৰ্ডিঙৰ সময়ত নানজিয়াম্মা

বঁটা আৰু মনোনয়ন
আয়াপ্পানুম কোছিয়ম চিনেমাৰ "কলক্কাথা" গীতটোৰ বাবে নানজিয়াম্মাক ভাৰতৰ ৬৮ সংখ্যক ৰাষ্ট্ৰীয় চলচ্চিত্ৰ বঁটাত শ্ৰেষ্ঠ মহিলা প্লেবেক গায়িকাৰ বাবে বঁটা প্ৰদান কৰা হৈছিল ২০২০ চনত কেৰেলা ৰাজ্যিক চলচ্চিত্ৰ বঁটাৰ বিশেষ জুৰী বঁটা লাভ কৰিছিল,
ডিস্কোগ্ৰাফী
 বছৰচলচ্চিত্ৰ গীতসুৰকাৰ "  " " "2022 " "2022 5 " "2020  " ( )"  """ "2015  "  ..." "" "	 ""  ..."2015  "  ..."  "  " "	  ""   "
ফিল্মগ্ৰাফী
 বছৰ চলচ্চিত্ৰ ভূমিকা নিৰ্দেশক ভাষা টোকাসমূহ 2020   '      2020     2020           2021     2022  -           
টেলিভিছন
টেলিভিছন অনুষ্ঠানতাৰিখভূমিকাচেনেলটোকা    2022   2022   202122  2020   28  2020          2020        

তথ্যসূত্ৰ

বাহ্যিক সংযোগ

    

শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
নানা জাগনিজে (জৰ্জিয়ান:  ; জন্ম ১ জানুৱাৰী ১৯৮৭) এগৰাকী জৰ্জিয়ান দবা খেলুৱৈ ২০০৮ চনত আন্তৰ্জাতিক দবা মহাসংঘই তেওঁক গ্ৰেণ্ডমাষ্টাৰ () উপাধি প্ৰদান কৰে জাগনিজে ২০০৮ চনৰ মহিলা দবা অলিম্পিয়াডত সোণৰ পদক বিজয়ী জৰ্জিয়ান দলৰ সদস্য আছিল আৰু ২০১৭ চনৰ ইউৰোপীয় মহিলা ব্যক্তিগত চেম্পিয়নশ্বিপত বিজয়ী হৈছিল 
কৰ্মজীৱন
জাগনিজে ১৯৯৯ চনৰ বিশ্ব যুব দবা চেম্পিয়নশ্বিপত ছোৱালীৰ অনূৰ্ধ্ব ১২ শাখাত বিজয়ী হৈছিল তেওঁ ২০০৩ চনৰ বিশ্ব ছোৱালীৰ অনূৰ্ধ্ব ২০ চেম্পিয়নশ্বিপতো সোণৰ পদক লাভ কৰিছিল, য'ত তেওঁ নিজৰ প্ৰতিদ্বন্দ্বীসকলৰ তুলনাত ২ পইণ্ট আগবাঢ়ি আছিল 

২০০৫ চনৰ ছেপ্টেম্বৰ মাহত, ষষ্ঠ ল'জান ইয়াং মাষ্টাৰ্ছ টুৰ্ণামেণ্টত অংশ লৈ তেওঁ সপ্তম স্থান লাভ কৰে এই টুৰ্ণামেণ্টত আন্দ্ৰেই ভোলোকিটিনে চূড়ান্ত বিজয়ী হৈছিল জিব্ৰাল্টৰ দবা উৎসৱত, জাগনিজে ২০০৯ আৰু ২০১১ চনত সৰ্বশ্ৰেষ্ঠ মহিলা খেলুৱৈৰ বঁটা লাভ কৰিছিল 
ড্ৰেছডেন অলিম্পিয়াডত

জুলাই ২০১০ চনত, তেওঁ জেৰ্মুকত অনুষ্ঠিত মহিলা বিশ্ব দবা চেম্পিয়নশ্বিপ ২০১১ ৰ চক্ৰৰ অংশ হিচাপে ফিদে মহিলা গ্ৰেণ্ড প্ৰি চিৰিজৰ চতুৰ্থ পৰ্যায়ৰ বিজয়ী হৈছিল  তেওঁ ১১ ৰাউণ্ডৰ ৰাউণ্ড-ৰবিন টুৰ্ণামেণ্টত ৭খন খেলত বিজয়ী হয় আৰু ৪খন খেল ড্ৰ কৰে তেওঁ দ্বিতীয় স্থানৰ বিজয়ী টাটিয়ানা কোসিনচেভাৰ তুলনাত ১.৫ পইণ্টৰ ব্যৱধানত বিজয়ী হৈছিল 

২০১৭ চনত, তেওঁ ৰিগাত অনুষ্ঠিত ইউৰোপীয় মহিলা ব্যক্তিগত চেম্পিয়নশ্বিপ আৰু ৰিয়াদত অনুষ্ঠিত মহিলা বিশ্ব ব্লিট্জ দবা চেম্পিয়নশ্বিপ জয় কৰে
কাইছা মহিলা দবা বঁটা
২০১৭ চনত, তেওঁ বছৰৰ সৰ্বশ্ৰেষ্ঠ মহিলা দবা খেলুৱৈ হিচাপে সন্মানীয় ফিদে কাইছা বঁটা লাভ কৰে এই বঁটাটো লোবৰ্টাছ ক্লাছিক জুৱেলাৰী হাউছে ডিজাইন আৰু তৈয়াৰী কৰিছিল ৩১ ডিচেম্বৰ ২০১৮ তাৰিখে ছেইণ্ট পিটাৰ্সবাৰ্গত অনুষ্ঠিত বিশ্ব ৰেপিড আৰু ব্লিট্জ দবা চেম্পিয়নশ্বিপ ২০১৮ ৰ সমাপ্তি অনুষ্ঠানত ইয়াক আনুষ্ঠানিকভাৱে প্ৰদান কৰা হৈছিল-   '       কাইছা মহিলা দবা বঁটা গ্ৰহণৰ মুহূৰ্ত্তত নানা জাগনিজে
২০২০ চনৰ সাফল্য
মাৰ্চ ২০২০ চনত, জাগনিজে ল'জানত অনুষ্ঠিত ফিদে মহিলা গ্ৰেণ্ড প্ৰি ২০১৯-২০ ৰ তৃতীয় পৰ্যায়ত প্ৰথম স্থান লাভ কৰে 
 দলীয় প্ৰতিযোগিতা  
জাগনিজে জৰ্জিয়ান ৰাষ্ট্ৰীয় দলৰ হৈ মহিলা দবা অলিম্পিয়াড, মহিলা বিশ্ব দলীয় দবা চেম্পিয়নশ্বিপ আৰু মহিলা ইউৰোপীয় দলীয় দবা চেম্পিয়নশ্বিপত অংশগ্ৰহণ কৰিছে তেওঁৰ দলে ২০০৮ চনৰ ড্ৰেছডেন অলিম্পিয়াডত সোণৰ পদক জয় কৰিছিল; তেওঁ ৭১০ পইণ্ট লাভ কৰিছিল 

২০১৪ চনত, নৰৱেৰ ট্ৰমচোত অনুষ্ঠিত মহিলা দবা অলিম্পিয়াডত, জাগনিজে ব'ৰ্ড-১ ত সৰ্বশ্ৰেষ্ঠ খেলুৱৈ হিচাপে ব্যক্তিগত সোণৰ পদক জয় কৰিছিল তেওঁ ইয়াত হৌ ইফানকো পিছ পেলাই বিজয়ী হৈছিল 

মহিলা বিশ্ব দলীয় চেম্পিয়নশ্বিপত, তেওঁ ২০১১ আৰু ২০১৭ চনত দলীয় ব্ৰঞ্জৰ পদক লাভ কৰিছিল মহিলা ইউৰোপীয় দলীয় চেম্পিয়নশ্বিপত, জৰ্জিয়াই ২০০৫, ২০০৯ আৰু ২০১৭ চনত ৰূপৰ পদক জয় কৰিছিল জাগনিজে ২০০৭ চনত ব্যক্তিগত ব'ৰ্ড-৪ ৰ বাবে সোণৰ পদক লাভ কৰিছিল 

জাগনিজে ইউৰোপীয় ক্লাব কাপ (  )ৰ মহিলা শাখাতো কেইবাটাও সোণৰ পদক জয় কৰিছে 

তথ্যসূত্ৰ

শ্ৰেণী:বিশ্বৰ মহিলা দবা খেলুৱৈ
শ্ৰেণী:গ্ৰেণ্ডমাষ্টাৰ
শ্ৰেণী:বিশ্বৰ দবা খেলুৱৈ
শ্ৰেণী:দবা খেলুৱৈ
শ্ৰেণী:দবা খেল
নানা বুলুকু, যাক নানা বুৰুকু, নানা বুকু বা নানান-বৌক্ল বুলিও কোৱা হয়, পশ্চিম আফ্ৰিকাৰ ফন জনগোষ্ঠী (বেনিন, ডাহোমে) আৰু ইৱে জনগোষ্ঠী (ট'গো)ৰ পৰম্পৰাগত ধৰ্মৰ নাৰী সৰ্বোচ্চ সত্তা পশ্চিম আফ্ৰিকাৰ ধৰ্মতত্ত্বৰ অন্যতম প্ৰভাৱশালী দেৱতা, আৰু ফন জনগোষ্ঠীৰ বাহিৰেও বহু জনগোষ্ঠীৰ মাজত ভাগ কৰা দেৱতা, যদিও ইয়াৰ ভিন্নতা আছে উদাহৰণস্বৰূপে, ইয়োৰুবা লোকসকলৰ মাজত তেওঁক নানা বুকু আৰু ইগবো লোকসকলৰ মাজত অলিছাবুলুৱা বুলি কোৱা হয় যদিও ইয়াৰ বৰ্ণনা বেলেগ বেলেগ, কিছুমানে তেওঁক সক্ৰিয়ভাৱে পূজা কৰাৰ বিপৰীতে কিছুমানে তেওঁক পূজা নকৰে আৰু তেওঁৰ পৰা উৎপত্তি হোৱা দেৱতাসকলক পূজা কৰে

ডাহোমে পৌৰাণিক কাহিনীত নানা বুলুকু হৈছে মাতৃ পৰম সৃষ্টিকৰ্তা যিয়ে চন্দ্ৰ আত্মা মাৱু, সূৰ্য্য আত্মা লিজা আৰু বিশ্বব্ৰহ্মাণ্ডৰ সকলোকে জন্ম দিছিল এইবোৰ জন্ম দিয়াৰ পিছত তাই অৱসৰ ললে আৰু পৃথিৱীৰ কথাবোৰ মাৱু-লিজাৰ হাতত এৰি দিলে তেওঁ প্ৰাথমিক সৃষ্টিকৰ্তা, মাউ-লিজা গৌণ সৃষ্টিকৰ্তা আৰু এইবোৰৰ ওপৰত ভিত্তি কৰি ধৰ্মতত্ত্বক ভোডুন, ভুডু বা ভ'ডুন বুলি কোৱা হয়

মায়া ডেৰেনৰ মতে, কিছুমান ভোডৌভিজানৰ মতে নানান-বৌক্লৌ পুৰুষ আৰু মহিলা উভয় :        ,  55
উদযাপন
আফ্ৰিকা
ফন জনগোষ্ঠীৰ ভ'ডুন ধৰ্মৰ চাৰিটা ওপৰত ওপৰত ওপৰ সোমাই থকা উপাদান আছে: ৰাজহুৱা দেৱতা, ব্যক্তিগত বা ব্যক্তিগত দেৱতা, পূৰ্বপুৰুষৰ আত্মা আৰু যাদু বা মন্ত্ৰ পশ্চিম আফ্ৰিকাৰ এই পৰম্পৰাগত ধৰ্মত সৃষ্টিৰ আৰম্ভণি হয় নানা বুলুকু নামৰ এগৰাকী নাৰী পৰম সত্তাৰ পৰা, যিয়ে মাউৱু আৰু লিজাক জন্ম দিছিল আৰু বিশ্বব্ৰহ্মাণ্ডৰ সৃষ্টি কৰিছিল সন্তান জন্ম দিয়াৰ পিছত মাতৃ পৰম অৱসৰ ললে আৰু সকলো মাউৱু-লিজা (চন্দ্ৰ-সূৰ্য্য, নাৰী-পুৰুষ), দেৱতা, আত্মা আৰু জড় বিশ্বব্ৰহ্মাণ্ডৰ হাতত এৰি দিলে মাউ লিজাই অসংখ্য সৰু সৰু অসম্পূৰ্ণ দেৱতাৰ সৃষ্টি কৰিছিল ফনৰ বিশ্বাসত নাৰীসুলভ দেৱতাই ছলনাময়ী লেগবা আৰু সাপ আইডো হুৱেডোৰ সৈতে কাম কৰি জীৱ সৃষ্টি কৰিবলগীয়া হৈছিল, যিটো সৃষ্টিৰ পদ্ধতি যিয়ে ভাল, বেয়া আৰু মানুহকে ধৰি প্ৰতিটো জীৱৰ বাবে এক ভাগ্যৰ সৃষ্টি কৰিছিল ফন ধৰ্মতত্ত্বত ক্ষুদ্ৰ দেৱতা আৰু লেগবাক সন্তুষ্ট কৰিহে সেই ভাগ্য সলনি কৰিব পাৰি এই শান্তিৰ বাবে ক্ষুদ্ৰ দেৱতা আৰু পূৰ্বপুৰুষৰ আত্মাক আচাৰ-ব্যৱহাৰ আৰু প্ৰসাদৰ প্ৰয়োজন হয়, যিসকলৰ মানুহৰ প্ৰতি অনুগ্ৰহ কৰাৰ ক্ষমতা আছে বুলি বিশ্বাস কৰা হয় .  (2009),    "":       ,    , . 15, . 12,    20  ( 2009),  262-278

আমেৰিকা
ঔপনিৱেশিক যুগত লাখ লাখ পশ্চিম আফ্ৰিকানক বন্দী কৰি দাসত্বত ৰখা হৈছিল, তাৰ পিছত আটলাণ্টিক মহাসাগৰৰ সিপাৰে চুপাৰি, কপাহ আৰু ধঁপাতৰ বাগিচাত কাম কৰিবলৈ জাহাজেৰে পঠিওৱা হৈছিল, সেয়েহে তেওঁলোকে নানা বুলুকুৰ বিষয়েও নিজৰ ধৰ্মীয় ধাৰণা লৈ আহিছিল কেণ্ডমব্লে জেজে আৰু টাম্বোৰ ডি মিনাত নানা হিচাপে আৰু কেণ্ডমব্লে কেটুত নানা বুৰুকু হিচাপে তেওঁক উদযাপন কৰা হয়, য'ত তেওঁক সৃষ্টিতকৈও বয়সীয়াল এগৰাকী অতি বৃদ্ধা হিচাপে চিত্ৰিত কৰা হয় বিশেষকৈ ফৰাচী, ডাচ আৰু ব্ৰিটিছ ৱেষ্ট ইণ্ডিজত তেওঁক পোৱা যায়, যেনে ফ্ৰেন্স গিয়ানা, চুৰিনাম, গায়ানা, ব্ৰাজিল, ট্ৰিনিদাদ, মাৰ্টিনিক, হাইটি আৰু অন্যান্য কেৰিবিয়ান দ্বীপসমূহৰ আফ্ৰিকান ঐতিহ্য সম্প্ৰদায়সমূহৰ মাজত

তথ্য সূত্ৰ

শ্ৰেণী:পৌৰাণিক কথা
শ্ৰেণী:দেৱ-দেৱী
চণ্ডীকাদাস অমৃতৰাও দেশমুখ বা নানাজী দেশমুখ (; ১১ অক্টোবৰ ১৯১৬  ২৭ ফেব্ৰুৱাৰী ২০১০) এগৰাকী ভাৰতীয় সমাজকৰ্মী তেওঁ শিক্ষা, স্বাস্থ্য গ্ৰাম্য অঞ্চলৰ আত্মনিৰ্ভৰশীলতাৰ বাবে কাম কৰিছিল তেওঁ এজন ভাৰতীয় জনতা পাৰ্টিৰ নেতা আছিল নানাজী দেশমুখ ১৯৭৭ চনত লোকসভালৈ নিৰ্বাচিত আৰু ১৯৯৯ চনত ৰাজ্যসভালৈ ৰাষ্ট্ৰপতিৰ দ্বাৰা মনোনীত হৈছিল ভাৰত চৰকাৰে তেওঁ আগবঢ়োৱা অৱদানৰ বাবে ১৯৯৯ চনত পদ্মবিভূষণ আৰু ২০১৯ চনত মৰণোত্তৰ ভাবে ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰে

তথ্য উৎস

বাহ্যিক সংযোগ

 ভাৰতৰ সংসদৰ ৱেবছাইটত জীৱনী
 ভাৰতৰ চৰকাৰৰ চৰকাৰী বঁটা ঘোষণা
 দিনদয়াল গৱেষণা প্ৰতিষ্ঠান 
শ্ৰেণী:ভাৰত ৰত্ন বঁটা বিজয়ী
ঘণ্টা নবীন বাবু (জন্ম: ২৪ ফেব্ৰুৱাৰী ১৯৮৪), পেছাদাৰীভাৱে তেওঁৰ পৰ্দা নাম নানীৰে পৰিচিত, এগৰাকী ভাৰতীয় অভিনেতা, প্ৰযোজক আৰু টেলিভিছন উপস্থাপক তেওঁ প্ৰধানকৈ তেলেগু চলচ্চিত্ৰত অভিনয় কৰে নানীয়ে দুটা "নন্দী বঁটা", তিনিটা "ফিল্মফেয়াৰ বঁটা দক্ষিণ" আৰু তিনিটা "দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা"কে ধৰি অসংখ্য বঁটা-বাহন তথা স্বীকৃতি লাভ কৰিছে৷

২০০৮ চনত নানীয়ে ৰোমাণ্টিক কমেডী ছবি অষ্ট চাম্মাত অভিনয়েৰে ছবিজগতত অভিষেক ঘটায় এই ছবিখনে বক্স অফিচত সফলতা লাভ কৰে আৰু পিছলৈ আলা মডালাইণ্ডি (২০১১) ছবিৰে তেওঁ বিৰাট সাফল্য অৰ্জন কৰে ইয়াৰ পিছত তেওঁ আন বহুতো ব্যৱসায়িকভাৱে সফল ছবি যেনে পিল্লা জমিদাৰ (২০১১), ইগা (২০১২) আৰু য়েৱাড়ে সুব্ৰমণ্যম (২০১৫) আদিত অভিনয় কৰে তেওঁ য়েটো ভেলিপয়িন্ধি মনছু (২০১২) শীৰ্ষক ছবিখনৰ বাবে "শ্ৰেষ্ঠ অভিনেতাৰ শিতানত নন্দী বঁটা" লাভ কৰে ২০১১ চনত ভেপ্পাম শীৰ্ষক ছবি এখনৰ জৰিয়তেও তেওঁ তামিল ছবিজগততো অভিষেক ঘটায় কিছু সময়ৰ অৱনতি ঘটাৰ পিছত তেওঁ ৰোমান্টিক কমেডী ছবি ভালে ভালে মাগাডিভয় (২০১৫) লৈ পুনৰ ছবিজগতলৈ উভতি আহে তেওঁৰ অভিনীত কৃষ্ণা গাদী বীৰা প্ৰেমা গাধা (২০১৬), জেন্টলমেন (২০১৬) (ছবিখনৰ বাবে তেওঁ জুৰীৰ বিশেষ নন্দী বঁটা লাভ কৰে), মাজনু (২০১৬), নেনু লোকেল (২০১৭), নিন্নু কৰি (২০১৭), মিডল্ ক্লাছ আব্বায়ী (২০১৭ ), জাৰ্চি (২০১৯), নানীছ গেং লিডাৰ (২০১৯), শ্যাম সিংহ ৰায় (২০২১), দসৰা (২০২৩), আৰু হাই নান্না (২০২৩) আদি ছবিকেইখনে বাণিজ্যিকভাৱে অধিক সফলতা লাভ কৰে নানীয়ে ভালে ভালে মাগাডিভয় আৰু শ্যাম সিংহ ৰায় শীৰ্ষক ছবি দুখনৰ বাবে "শ্ৰেষ্ঠ অভিনেতাৰ শিতানত ফিল্মফেয়াৰ সমালোচক বঁটা  তেলেগু" আৰু দসৰা শীৰ্ষক ছবিখনৰ বাবে "শ্ৰেষ্ঠ অভিনেতাৰ শিতানত ফিল্মফেয়াৰ বঁটা  তেলেগু" লাভ কৰে

নানীয়ে ২০১৩ চনত তেওঁৰ প্ৰথমখন ছবি ডি ফৰ ডপিডি নিৰ্মাণ কৰিছিল ছবিখন এক লাভজনক উদ্যোগ আছিল ২০১৮ চনত নানীয়ে নিজাকৈ প্ৰডাকচন হাউচ ৱাল পোষ্টাৰ চিনেমা আৰম্ভ কৰিছিল, যিয়ে উল্লেখযোগ্যভাৱে এৱে (২০১৮), হিট: দ্য ফাৰ্ষ্ট কেছ (২০২০), আৰু হিট: দ্য ছেকেণ্ড কেছ (২০২২)ক সমৰ্থন কৰিছে ২০১৮ চনত নানীয়ে তেলেগু গেম শ্ব' বিগ বছৰ দ্বিতীয় ছিজনত আয়োজক হিচাপে আছিল
নাফিছা আলী এগৰাকী ভাৰতীয় অভিনেত্ৰী, ৰাজনীতিবিদ, সমাজকৰ্মী আৰু সৌন্দৰ্য প্ৰতিযোগিতাৰ খিতাপধাৰী বৰ্তমান তেওঁ অল ইণ্ডিয়া তৃণমূল কংগ্ৰেছৰ এগৰাকী কৰ্মী 

প্ৰাথমিক জীৱন
কলকাতাত জন্মগ্ৰহণ কৰা নাফিছা আলীৰ পিতৃ আছিল এজন বাঙালী মুছলমান পুৰুষ, আহমেদ আলী আৰু মাতৃ আছিল এংলো-ইণ্ডিয়ান ধাৰাৰ ৰোমান কেথলিক মহিলা, ফিলোমেনা টৰেছান নফিছাৰ পিতাকৰ ফালৰ ককাক এছ ৱাজিদ আলী আছিল এজন বিশিষ্ট বাংলা সাহিত্যিক তেওঁৰ পেহীয়েক (পিতৃৰ ভগ্নী) আছিল জাইব-উন-নিচা হামিদুল্লা, এগৰাকী পাকিস্তানী সাংবাদিক আৰু নাৰীবাদী মহিলা বাংলাদেশৰ স্বাধীনতা সংগ্ৰামী আৰু সৈনিক বীৰ প্ৰতীক আখতাৰ আহমেদৰ সৈতেও নাফিছাৰ সম্পৰ্ক আছে নাফিছাৰ মাতৃ এতিয়া অষ্ট্ৰেলিয়াত বসতি স্থাপন কৰিছে

নাফিছাই লা মাৰ্টিনিয়েৰ কলিকতাত পঢ়িছিল, য'ত তেওঁ হাউছ কেপ্তেইন আছিল4 চেণ্টাৰ চিন্ময়া, মিছন অৱ ৱৰ্ল্ড আণ্ডাৰষ্টেণ্ডিং আৰম্ভ কৰা স্বামী চিন্ময়ানন্দৰ দ্বাৰা শিকোৱা বেদান্ত দৰ্শনৰ বিষয়েও তেওঁ অধ্যয়ন কৰিছে 

তেওঁৰ স্বামী পল খেলুৱৈ আৰু অৰ্জুন বঁটা বিজয়ী, অৱসৰপ্ৰাপ্ত কৰ্ণেল আৰ. সোধি বিয়াৰ পিছত তেওঁ কাম বন্ধ কৰি নিজৰ তিনিটা সন্তানৰ ওপৰত গুৰুত্ব দিবলৈ লয়: সন্তানকেইটিৰ নাম: কন্যা অৰ্মানা আৰু পিয়া আৰু পুত্ৰ অজিত ১৮ বছৰৰ বিৰতিৰ পিছত তেওঁ পুনৰ চলচ্চিত্ৰ জগতলৈ উভতি আহে 
কেৰিয়াৰ
নাফিছা আলীয়ে কেইবাটাও ক্ষেত্ৰত সফলতা লাভ কৰিছে ১৯৭২ চনৰ পৰা ১৯৭৪ চনলৈকে তেওঁ ৰাষ্ট্ৰীয় সাঁতোৰ চেম্পিয়ন আছিল ১৯৭৬ চনত তেওঁ ফেমিনা মিছ ইণ্ডিয়াৰ খিতাপ লাভ কৰিছিল আৰু মিছ ইণ্টাৰনেশ্যনেল প্ৰতিযোগিতাত ভাৰতক প্ৰতিনিধিত্ব কৰিছিল আৰু ২য় ৰানাৰ্ছ আপ ঘোষিত হৈছিল ১৯৭৯ চনত কলিকতা জিমখানাতো তেওঁ জকী আছিল 

অভিনয় কেৰিয়াৰ
নাফিছা আলীয়ে বলীউডৰ কেইবাখনো ছবিত অভিনয় কৰিছিল তেওঁৰ উল্লেখযোগ্য ছবিসমূহ হল, শশী কাপুৰৰ সৈতে জুনুন (১৯৭৯), অমিতাভ বচ্চনৰ সৈতে মেজৰ চাব (১৯৯৮), বেৱাফা (২০০৫), লাইফ ইন এ... মেট্ৰ (২০০৭) আৰু ধৰ্মেন্দ্ৰৰ সৈতে যমলা পাগলা দীৱানা (২০১০ ) ছবি কৰিছিল 

ইয়াৰ উপৰিও তেওঁ মামুটীৰ সৈতে বিগ বি (২০০৭) নামৰ এখন মালয়ালম ছবিত অভিনয় কৰিছে, আৰু এইডছ সজাগতা প্ৰচাৰৰ বাবে কাম কৰা সংস্থা একচন ইণ্ডিয়াৰ সৈতেও তেওঁ জড়িত 
ৰাজনৈতিক জীৱন
২০০৪ চনৰ লোকসভা নিৰ্বাচনত নামনি কলকাতাৰ পৰা প্ৰতিদ্বন্দ্বিতা কৰি নফিছা আলীয়ে পৰাজয় বৰণ কৰে ২০০৯ চনৰ ৫ এপ্ৰিলত সঞ্জয় দত্তক পূৰ্বৰ দোষত দোষী সাব্যস্ত হোৱাৰ বাবে উচ্চতম ন্যায়ালয়ে অযোগ্য ঘোষণা কৰাৰ পিছত নাফিছা আলীয়ে সমাজবাদী পাৰ্টিৰ টিকট লৈ লক্ষ্ণৌৰ পৰা লোকসভা নিৰ্বাচনত প্ৰতিদ্বন্দ্বিতা কৰে ইয়াৰ পিছত ২০০৯ চনৰ নৱেম্বৰ মাহত তেওঁ পুনৰ ভাৰতীয় জাতীয় কংগ্ৰেছ দলত যোগদান কৰে আৰু আজীৱন কংগ্ৰেছলৈ ঘূৰি অহা বুলি কয় কিন্তু ২০২২ চনৰ গোৱা বিধানসভা নিৰ্বাচনৰ পূৰ্বে ২০২১ চনৰ অক্টোবৰ মাহত তেওঁ পুনৰ সৰ্বভাৰতীয় তৃণমূল কংগ্ৰেছত যোগদান কৰে
ব্যক্তিগত জীৱন
ভাৰতৰ অৰ্জুন বঁটা লাভ কৰা প'লো খেলুৱৈ কৰ্ণেল ৰবিন্দৰ সিং সোধিৰ সৈতে তেওঁৰ বিবাহ হয় ২০০৫ চনত ছেপ্টেম্বৰ মাহত তেওঁ ভাৰতীয় শিশু চলচ্চিত্ৰ সমাজ()ৰ অধ্যক্ষ হিচাপে নিযুক্তি লাভ কৰে ২০১৮ চনৰ নৱেম্বৰ মাহত নাফিছা আলীৰ ষ্টেজ-৩ পেৰিটনিয়েল আৰু অভেৰিয়ান কেন্সাৰ ধৰা পৰে

তথ্য সূত্ৰ

শ্ৰেণী:ভাৰতীয় নাৰী
300নাভিত জমাহোৱা আৱৰ্জনা
নাভিত জমাহোৱা আৱৰ্জনা () হৈছে মানুহৰ নাভিত থকা কোমল আঁহৰ এক অংশ সাধাৰণতে দিনটোৰ আৰম্ভণি আৰু শেষত মানুহৰ নাভিৰ গহ্বৰত সৰু সৰু আঁহৰ গোট এটা জমা হয় বহু বছৰ ধৰি মানুহে এনে হোৱাৰ কাৰণ চিন্তা কৰি আহিছে ২০০১ চনত অষ্ট্ৰেলিয়াৰ ছিডনী বিশ্ববিদ্যালয়ৰ ডাঃ কাৰ্ল ক্ৰুজেলনিকিয়ে এনে কিয় হয় সেই বিষয়ে জানিবলৈ এক সমীক্ষা কৰিছিল এই সমীক্ষাত তেওঁ এটা সিদ্ধান্তত উপনিত হৈছিল:

 নাভিৰ লিণ্টৰ বেছিভাগেই মানুহে পিন্ধা নিজৰ কাপোৰৰ পৰা বিচ্যুত আঁহ, কিছুমান মৃত ছালৰ কোষ আৰু শৰীৰৰ চুলিৰ সৈতে মিহলি হৈ থাকা এক অংশ 
 এই আৱৰ্জনাখিনি মানুহৰ চোলাৰ পৰা আহে শৰীৰৰ চুলিৰ ঘৰ্ষণৰ পৰা আঁহবোৰ তালৈ গতি কৰে 
 মহিলাৰ শৰীৰৰ চুলি মিহি আৰু চুটি হোৱাৰ বাবে নাভিৰ এনে আৱৰ্জনা কম হয় 
 বয়সস্থ পুৰুষৰ চুলি বেছি হোৱাৰ বাবে এই পৰিমাণ বেছি আৰু ডাঠ হয় 
 নাভিত জমাহোৱা এনে আৱৰ্জনাৰ থূপটোৰ ৰং সাধাৰণতে নীলা-ধূসৰ হয় এই ৰংটো সম্ভৱতঃ পিন্ধা সকলো কাপোৰৰ ৰঙৰ এক সমষ্টি             .
 নাভিত জমাহোৱা এনে আৱৰ্জনা একেবাৰে স্বাভাৱিক আৰু নিৰাপদ তথা ইয়াক লৈ চিন্তিত হোৱাৰ প্ৰয়োজন নাই 

অষ্ট্ৰিয়াৰ বিজ্ঞানী জৰ্জ ষ্টেইনহাউজাৰেও নাভিত জমাহোৱা এনে আৱৰ্জনাৰ ওপৰত গৱেষণা কৰিছিল

তথ্যসূত্ৰ

 অতিৰিক্ত সংযোগ
নামঘৰীয়া হৈছে অতুলানন্দ গোস্বামীয়ে ৰচনা কৰা এখন অসমীয়া ভাষাৰ উপন্যাস এজন অবিবাহিত, সমাজপ্ৰিয় নামঘৰীয়াৰ জীৱনৰ আধাৰত উপন্যাসখনি ৰচিত উপন্যাসখনি যোগেশ দাস সম্পাদিত 'অধিনায়ক' নামৰ অলোচনীখনত চোৱা-চোৱাকৈ প্ৰকাশ পায়গোস্বামী,অতুলানন্দ, 'নামঘৰীয়া', বনলতা,দ্বিতীয় প্ৰকাশ,২০১৩ চন ২০১০ চনত বনলতা প্ৰকাশনে গ্ৰন্থখন প্ৰকাশ কৰে গুৱাহাটী দূৰদৰ্শন কেন্দ্ৰই উপন্যাসখনিক ধাৰাবাহিক ৰূপে সম্প্ৰচাৰ কৰে 

 লেখকৰ পৰিচিতি 
প্ৰসিদ্ধ গল্পকাৰ, ঔপন্যাসিক, অনুবাদক অতুলানন্দ গোস্বামীয়ে ১৯৩৫ চনত জন্ম গ্ৰহণ কৰে হামদৈ পুলৰ জোন (১৯৬৬), গল্প (১৯৬৭), ৰাজপাট (১৯৭৬), পলাতক (১৯৮৩), আশ্ৰয় (১৯৯৩) আদি তেখেতৰ উল্লেখযোগ্য গল্প সংকলন চেনেহ জৰীৰ গাঁথি (২০০৫) আৰু নামঘৰীয়া (১৯৮৯) তেখেতৰ বহুপঠিত উপন্যাস চেনেহ জৰীৰ গাঁথি' ৰ বাবে তেখেতে ২০০৬ চনত সাহিত্য অকাডেমি বঁটা লাভ কৰে তেখেতক ২০১৩ চনৰ অসম উপত্যকা সাহিত্য বঁটা প্ৰদান কৰা হয়

 চৰিত্ৰসমূহ 
উপন্যাসখনৰ মুখ্য চৰিত্ৰ হৈছে গাঁৱৰ নামঘৰৰ নামঘৰীয়া অন্যান্য গুৰুত্বপূৰ্ণ চৰিত্ৰসমূহ হৈছে- বাখৰ, মালতী বুঢ়ী ওৰফে মেছুৰ মাক, সৰুগোঁসাই, নৱ, ৰুদ্ৰ চোৰ ওৰফে ৰুদ্ৰকান্ত, বাখৰৰ মাক, জয়দ্ৰথ, ঠানু, হেমকান্ত, ডাক্তৰ, দৰোগা অচিন্ত্য ডেকা, সৰুগোঁসাইৰ জীয়েক মাজনী ইত্যাদি 

 কাহিনীৰ সাৰাংশ 
নামঘৰীয়া উপন্যাসখন এখন গাঁৱৰ কেও-কিছু নোহোৱা, ঈশ্বৰৰ একান্ত ভকত এজন নামঘৰীয়াৰ জীৱন আৰু গাঁৱৰ লোকসকলৰ বাবে তেওঁ পালন কৰা দায়িত্ব, ত্যাগ আদিৰ কহিনীৰ আধৰত ৰচিত নামঘৰীয়া অবিহনে গাঁওখনৰ বিয়া-সবাহ, বিহু-ভাওনা অনুষ্ঠিত নহয়, সকলোতে নামঘৰীয়াই দেহা ভাঙি কাম কৰে নামঘৰীয়াৰ এশ এবুৰি কাম- নামঘৰ সৰা- মোচা কৰাৰ পৰা গাঁৱৰ মানুহৰ জা-জঞ্জাল গুচোৱালৈ, স্কুলৰ ল'ৰা- ছোৱালীৰ পেন্সিল বা নেওতা কিতাপ কিনি দিয়াৰ পৰা মালতী বুঢ়ীৰ হেদালিখন সাজি দিয়ালৈ নামঘৰীয়া ন'হলেই নহয় নামঘৰীয়াই ৰুদ্ৰ চোৰৰ পুতেক বাখৰক বেপাৰ কৰি উপাৰ্জন কৰিবলৈ শিকায়, মালতী বুঢ়ীৰ মৰণৰ কালত পৰিচৰ্যা কৰে আৰু শেষ ইচ্ছা স্বাস্থ্যকেন্দ্ৰটোৰ স্থাপনত মুখ্য ভূমিকা লয়, হালৰ গৰু মৰি যোৱা জয়দ্ৰথৰ বাবে খেতিৰ যোগাৰ কৰে, ৰুদ্ৰ চোৰ, বুদুৰাম, গুণাইহঁতৰ বাবে কামৰ যোগাৰ কৰে প্ৰতিদিনে গাঁৱৰ মানুহৰ কথা মনিকূটৰ বংশীগোপালক জনায় অৱশেষত জগন্নাথ দৰ্শনাৰ্থে পুৰী অভিমুখে যাত্ৰা কৰে যদিও নামঘৰীয়াই আদবাটৰ পৰা উভতি আহি নামঘৰৰ সমুখতে ঈশ্বৰলৈ সেৱা জনাই ইহলীলা সম্বৰণ কৰে ঈশ্বৰৰ এজন একান্ত ভকতৰ ছবি উপন্যাসখনত ফুটি উঠিছে 

 বঁটা-সন্মান 
উপন্যাসখনি অসম সাহিত্য সভাৰ ১৯৯১ চনৰ 'অসম কেশৰী অম্বিকাগিৰি ৰায়চৌধুৰী সাহিত্য বঁটা'ৰে সন্মানিত

তথ্য সংগ্ৰহ

শ্ৰেণী:অসমীয়া উপন্যাস
নামচাই জিলা উত্তৰ-পূব ভাৰতৰ অৰুণাচল প্ৰদেশ ৰাজ্যৰ এখন অন্যতম জিলা৷ এই জিলাখন ২০১৪ চনৰ ২৫ নৱেম্বৰৰ দিনা লোহিত জিলাৰ একাংশ পৃথক কৰি গঠন কৰা হয়৷ জিলাখনৰ সদৰ ঠাই নামচাই৷

 ইতিহাস 
২০১৩ চনৰ ২১ মাৰ্চত নবাম টুকীৰ অধীনৰ চৰকাৰে নামচাই জিলা সৃষ্টিৰ প্ৰস্তাৱত সন্মতি জনায়৷ ২০১৪ চনৰ ২৫ নৱেম্বৰত লোহিত জিলাৰ একাংশ পৃথক কৰি নামচাই জিলা গঠন কৰা হয়৷

 জনসংখ্যা 
২০১১ চনৰ লোকপিয়ল অনুসৰি নামচাই জিলাৰ জনসংখ্যা ৯৫,৯৫০ জন৷ জিলাখনৰ জনঘনত্ব প্ৰতি বৰ্গ কিলোমিটাৰত ৬০.৫ জন৷ নামচাই জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৯৮৪.৪৯ গৰাকী আৰু সাক্ষৰতাৰ হাৰ ৫৪.২৪

 পৰ্য্যটন 
নামচাইৰ সোণালী পেগোডা
সোণালী পেগোডা
নামচাইত অৱস্থিত সোণালী পেগোডাটো পৰ্য্যটনৰ অন্যতম আকৰ্ষণ৷        ,    স্থানীয় তাই-খামটি ভাষাত ইয়াক 'কংমু খাম' (' ') বুলি জনা যায়৷ এই সোণালী পেগোডা উত্তৰ-পূব ভাৰতৰ বৃহত্তম বৌদ্ধ বিহাৰ সমূহৰ এটা৷

 তথ্যসূত্ৰ 

বাহ্যিক সংযোগ

শ্ৰেণী:অৰুণাচল প্ৰদেশৰ জিলা
নামচাঙৰ অন্তেষপুৰ হৈছে লেখক সৌম্যদ্বীপ দত্তৰ এখন প্ৰকৃতি বিষয়ক কিতাপ য'ত দিহিং পাটকাই বৰ্ষাৰণ্য সুৰক্ষাৰ আন্দোলনৰ বিষয়ে বৰ্ণনা আগবঢ়োৱা হৈছে

লেখকৰ পৰিচয়
লেখক সৌম্যদ্বীপ দত্ত হৈছে প্ৰকৃতিপ্ৰেমী সংগঠন 'নেচাৰ্চ বেকন'ৰ সঞ্চালক ইয়াৰোপৰি দত্তই প্ৰকৃতি সজাগতামূলক সাহিত্য ৰচনা কৰে প্ৰকৃতি সুৰক্ষাৰ প্ৰতি আগবঢ়োৱা অৱদানৰ বাবে ২০২৩ চনত অসম চৰকাৰে তেঁওক অসম গৌৰৱ বঁটা প্ৰদান কৰে সৌম্যদ্বীপ দত্তই পৰিৱেশ সংৰক্ষণৰ ধাৰণাক আন্দোলনৰ পৰ্যায়লৈ আগুৱাই নিয়ে সৌম্যদ্বীপ দত্তৰ সাহিত্য ৰচনাৰ অন্য এটা দিশ হ'ল নেচাৰ্চ বেকনৰ সাংগঠনিক প্ৰয়োজনত কিতাপ ৰচনা, কাৰণ সংগঠন কৰ্মী বা প্ৰশিক্ষাৰ্থীৰ প্ৰয়োজন পূৰণৰ বাবে কিতাপৰ অভাৱ আনহাতে সাধাৰণ ৰাইজৰ মাজত সজাগতাৰ সৃষ্টি কৰাই তেওঁৰ কলমৰ মূল উদ্দেশ্য সৌম্যদ্বীপ দত্তৰ কিতাপ ৰচনাৰ দিশটো হৈছে পৰিৱেশ আন্দোলনৰ লগত জড়িত সাংগঠনিক প্ৰয়োজনতো দত্তই গ্ৰন্থ ৰচনা কৰিছে

গ্ৰন্থখনৰ মূল কথা
অৰণ্যক নি:স্বাৰ্থ ভাৱে ভাল পোৱাৰ এক প্ৰামাণ্য দলিল হ'ল 'নামচাঙৰ অন্তেষপুৰ' য'ত লেখক সৌম্যদ্বীপ দত্তই বৰ্ণনা কৰিছে কেইবা বছৰ জোৰা সংগ্ৰামী পৰিক্ৰমাৰ যিয়ে শেষত "দিহিং পাটকাই ৰাষ্ট্ৰীয় উদ্যান" হিচাপে পৃথিৱীৰ মানচিত্ৰত স্বীকৃতি পাবলৈ সক্ষম হৈছে উজনি অসমত যুগ-যুগ ধৰি সমৃদ্ধ হৈ থকা বৰ্ষাৰণ্য ধ্বংসৰ মুখৰপৰা উদ্ধাৰ কৰিবলৈ চলোৱা সংগ্ৰামৰ কথা কেৱল অসমবাসীয়েই নহয়, সমগ্ৰ দেশৰ প্ৰতিজন পৰিবেশ সচেতন ব্যক্তিৰ জ্ঞাত জয়পুৰ, আপাৰ দিহিং, ডিৰক এই তিনিখন সংৰক্ষিত বনাঞ্চলক একত্ৰিত ভাৰে অভয়াৰণ্য ঘোষণা কৰিবলৈ সৌম্যদ্বীপ দত্তৰ নেতৃত্বত নেচাৰ্চ বেকনে ব্যাপক আন্দোলন সূচনা কৰিছিল বৰ্ষাৰণ্যখনক অভয়াৰণ্যৰ মৰ্যাদা দিবলৈ চৰকাৰক হেঁচা প্ৰদান কৰাৰ লগতে অসমৰ লোক সকলক সচেতন কৰি তুলিবলৈ নেচাৰ্চ বেকনে ব্যাপক সংগ্ৰাম চলাইছিল এই সংগ্ৰাম কিন্তু সুস্থ ৰূপত আগবঢ়া নাছিল পদে পদে বাধা বিঘিনি, বৃহৎ মাফিয়াৰ প্ৰলোভন, আমোলা বিষয়াৰ অনেক ষড়যন্ত্ৰ, অপপ্ৰচাৰ, আনকি প্ৰাণৰ অনিশ্চয়তাৰ মাজত চলিছিল বৰ্ষাৰণ্য সংৰক্ষণৰ বাবে সংগ্ৰাম এই সংগ্ৰামৰ ফলস্বৰূপেই ১১১.১৯ বৰ্গ কিলোমিটাৰ অৰণ্যক চৰকাৰে অভয়াৰণ্যৰ মৰ্যাদা দিবলৈ বাধ্য হয় ২০০৪ চনত, বহুবছৰ জোৰা প্ৰচেষ্টাৰ অন্তত নামচাঙৰ অন্তেষপুৰ গ্ৰন্থত এই আন্দোলনৰ সমগ্ৰ বৰ্ণনা কৰিছে লেখকে

আলোচনা আৰু মন্তব্য
"নামচেঙৰ অন্তেষপূৰ গ্ৰন্থখন সৌম্যদ্বীপ দত্তৰ উল্লেখযোগ্য গ্ৰন্থ দিহিং পাটকাই বৰ্ষাৰণ্য সুৰক্ষাৰ আন্দোলনৰ দলিলস্বৰূপ "নামচেঙৰ অন্তেষপুৰ" সকলো দিশৰ পৰাই উন্নত আৰু সুখপাঠ্য গ্ৰন্থখনে পাঠকৰ হৃদয়ত যে সাঁচ বহুৱাই গৈছে তাত কোনো সন্দেহ নাই

তথ্যসূত্ৰ

শ্ৰেণী:অসমীয়া গ্ৰন্থ
পোৰা বিলাহীৰ সৈতে পাতত দিয়া নামচিং
নামচিং হ'ল মিচিংসকলৰ মাজত প্ৰচলিত এবিধ সুস্বাদু খাদ্য বিশেষ পদ্ধতিৰে প্ৰস্তুত কৰা এই খাদ্য উপকৰণটি মিচিং অধ্যুষিত অঞ্চলত বহুলভাৱে পোৱা যায় অনামিচিংসকলৰ মাজতো এনেধৰণৰ খাদ্য প্ৰচলিত যদিও বাকীসকল জনগোষ্ঠীৰ লোকে ইয়াক শুকতি বা চুঙাত থোৱা ছাটনি বুলিহে কয় মিচিংসকলৰ মাজত বিশেষভাৱে জনপ্ৰিয় নামচিংৰ প্ৰস্তুত প্ৰণালী সুকীয়া আৰু স্বাদো ভিন্ন

মিচিংসকলৰ উপৰিও উত্তৰ-পূৰ্বাঞ্চলৰ পাহাৰীয়া লোকসকলৰ মাজতো নামচিঙৰ প্ৰচলন দেখা পোৱা যায় ইয়াৰ ভিতৰত মণিপুৰীসকল অন্যতম মণিপুৰীসকলৰ মাজত নামচিঙ ইৰোম্বা বুলি পৰিচিত'নামচিং খাইছেনে?', যতীন মিলি, ঘৰুৱা, প্ৰান্তিক, ৩৫শ বছৰ,৪ৰ্থ সংখ্যা, পৃষ্ঠা নং:৪১

প্ৰস্তুত প্ৰণালী
নামচিং প্ৰস্তুত কৰাৰ পূৰ্বে মাছখিনিক জুইত বা ৰ'দত প্ৰথমে শুকুৱাই লোৱা হয় সম্পূৰ্ণৰূপে শুকুৱাই লোৱাৰ পিছত মাছখিনিক কচু, মানধনিয়া আদি মিহলাই ঢেঁকীত খুন্দি মিহিকৈ গুড়ি কৰি লোৱা হয় গুড়ি কৰি লৈ প্ৰস্তুত কৰা ছাটনি সদৃশ মিশ্ৰণটো বাঁহৰ চুঙা বা সৰু-সুৰা মাটিৰ টেকেলিত এনেধৰণে সোপা মাৰি থোৱা হয় যাতে পাত্ৰটোৰ ভিতৰৰ বায়ু বাহিৰলৈ ওলাই আহিব নোৱাৰে দুই-তিনি সপ্তাহমানৰ পাছত নামচিংক খাদ্য হিচাপে গ্ৰহণ কৰিব পৰা যায় সাৱধানতা অৱলম্বন আৰু যতনেৰে ৰাখিব পাৰিলে নামচিঙৰ দীৰ্ঘম্যাদী উপযোগিতা আছে

সাধাৰণতে নামচিঙক পাতত দি অথবা জুইত পুৰি আৰু তাৰ লগত পোৰা আলু, বেঙেনা আদি মিহলাই বিশেষ ধৰণৰ ছাটনি প্ৰস্তুত কৰি মিচিংসকলে খোৱা দেখা যায় গোন্ধৰ মাত্ৰাধিক্যৰ বাবে বহুতে ইয়াক নাখায় যদিও সম্প্ৰতি দুই-এক অনামিচিংবহুল অঞ্চললৈও এই খাদ্যবিধৰ উপযোগিতা প্ৰসাৰিত হৈছে ঠাইবিশেষে নামচিঙক তেলেৰে ভাজি ধনিয়া, লোণ আদি দি খাদ্যৰ মুখ্য ব্যঞ্জন হিচাপেও ব্যৱহাৰ কৰা পৰিলক্ষিত হৈছে

নামচিঙৰ উপকাৰিতা:
বহু পাহাৰীয়া জনজাতিৰ মাজত অগাধ বিশ্বাস প্ৰচলিত যে নামচিং খালে মেলেৰিয়াৰ দৰে ভয়ংকৰ ৰোগৰ পৰা পৰিত্ৰাণ পাব পাৰি সুস্বাস্থ্য বৰ্তাই ৰখাৰ ক্ষেত্ৰত নামচিঙৰ পৰা যথেষ্ট পৰিমাণে সুফল লাভ কৰিব পাৰি

তথ্যসূত্ৰ:

শ্ৰেণী:অসমৰ খাদ্য
শ্ৰেণী:মিচিং জনগোষ্ঠী
শ্ৰেণী:মিচিং খাদ্য